title: Manor Racing

text: Vuonna 2009 Manor ilmoitti osallistuvansa Formula 1 -sarjaan kaudeksi 2010. Talli nimettiin Virginiksi pääsponsorin mukaan. Vuonna 2011 talli sai uuden tukijan, venäläisen urheiluautovalmistajan Marussia Motorsin, joka muutti nimensä Marussia Virgin Racingiksi. Vuonna 2012 tallin nimeksi muuttui Marussia F1 Team. Vuonna 2014 talli ajautui kesken kauden talousvaikeuksiin ja joutui vetäytymään kauden kolmesta viimeisestä osakilpailusta. Myöhemmin talli ajautui konkurssiin ja lopetti toimintansa.


title: Manor Racing

text: Vuonna 2015 Manor ryhtyi rakentamaan Marussian raunioille uutta autoa ja yritti saada osallistumislupaa kaudelle 2015 nimellä Manor Marussia F1 Team. Myöhemmin talli hyväksyttiin mukaan alkavalle kaudelle ja talli ajoi koko kauden saavuttamatta pisteitä.


title: Manor Racing

text: Kaudelle 2016 talli vaihtoi nimekseen Manor Racing. Tallin kilpakuljettajina ajoivat tulokkaat saksalainen Pascal Wehrlein ja indonesialainen Rio Haryanto. Talli saavutti ensimmäiset MM-pisteensä Itävallan GP:stä, jossa Wehrlein sijoittui kymmenenneksi. Belgian GP:stä lähtien Haryanton korvasi ranskalainen Esteban Ocon. Tallin pistesaaliiksi koko kaudelta jäi yksi piste, jolla se jäi sarjan viimeiseksi. Kauden jälkeen tammikuussa 2017 talli joutui selvitystilaan ja talli joutui lopettamaan toimintansa tammikuussa 2017, kun lisärahoitusta sille ei löytynyt.


title: Manor Racing

text: † = keskeytys, ajoi yli 90 % kilpailusta.


title: Dunam

text: Dunam ( < ’kääntyä’) on Osmanien valtakunnassa käytetty pinta-alamitta, joka alun perin vastasi päivässä kynnettävää peltoalaa (vrt. auranala). Mittaa käytetään yhä Etu-Aasiassa.


title: Dunam

text: Dunamin suuruus on vaihdellut: niin kutsuttu perinteinen dunam on ollut Turkissa, Syyriassa ja Libanonissa noin 919 m², Syyriassa paikoin myös 800 m² ja joissakin entisen Jugoslavian osissa 700 m². Pohjois-Kyproksessa dunam on noin 1337,8 m² eli 14400 neliöjaardia. Israelissa ja Palestiinassa käytettävä metrinen dunam on 1000 m² eli kymmenen aaria.


title: Aéroplanes Hanriot et Cie.

text: Aéroplanes Hanriot et Cie., lyhyemmin pelkkä "Hanriot" oli ranskalainen lentokonevalmistaja, jonka juuret juontuvat ilmailun alkuaikoihin. Ilmailun pioneeri René Hanriot perusti vuonna 1910 lentokoneiden valmistusta varten yrityksen nimeltä "La société des monoplans Hanriot". Yrityksen mentyä konkurssiin, sen tilalle perustettiin vuonna 1912 "Société de Construction de Machines pour la Navigation Aérienne (CMNA)" -niminen yritys, josta ensimmäisen maailmansodan aikana tuli edelleen "Aéroplanes Hanriot et Cie." Suuren sodan aikana yhtiö valmisti "Hanriot-Dupont (HD.)" hävittäjiä ja tiedustelukoneita. Sodan jälkeen yhtiö kävi vielä läpi yhden fuusion ja itsenäistymisen, kunnes se vuonna 1936 fuusioitiin Avions Farman -yhtiön kanssa ja niistä muodostettiin Société Nationale de Constructions Aéronautiques du Centre (SNCAC).


title: Aéroplanes Hanriot et Cie.

text: Historiansa aikana yhtiö toimi Reimsin lähellä Béthenyssa, Pariisin Boulogne-Billancourtissa, Carrières-sur-Seinessa ja Bourgesissa.


title: Aéroplanes Hanriot et Cie.

text: René Hanriot'n elämään kuuluivat olennaisena osana moottorit ja vauhti. Hän rakensi moottoriveneitä ja kilpaili niillä, lisäksi hän ajoi kilpaa Darracqin valmistamilla autoilla. Hänen ensimmäinen lentokoneensa valmistui vuonna 1907, mutta lentoon se nousi vasta loppuvuodesta 1909. Hanriot'n kone muistutti suunnittelultaan Blériot XI -konetta; se oli yksitasoinen ja runkorakenteena oli vaijerein tuettu puinen kehikko. Tämä rakenne kuitenkin hylättiin uudenlaisen mallin tieltä. Hanriot uuden konemallin ensiesittely tapahtui tammikuussa 1910 Brysselissä pidetyssä "Salon d'Automobiles, d'Aeronautique, du Cycles et dus Sports" -näyttelyssä. Uuden konemallin runko oli venemäisen solakka, puusta valmistettu monokokki. Koneen voimanlähteenä toimi joko 20 hv:n Darracq- tai 40 hv:n Grégoire Gyp -moottori. Mallia valmistettiin kourallinen. Yhdessä Darracq-kilpakollega Louis Wagnerin kanssa Hanriot perusti Reimsin lähelle Béthenyyn lentokoulun. Hanriot'n lentokoneiden valmistus tapahtui samaisessa kylässä. Tavanomaisesta poiketen, Hanriot testasi koneiden uusia ominaisuuksia lentävän mallikoneen avulla. Sen voimanlähteenä käytettiin pientä "Dutheil et Chalmers" -moottoria.


title: Aéroplanes Hanriot et Cie.

text: Vuoden 1910 aikana Hanriot pilotteineen olivat säännöllisiä vierailijoita Ranskan ja Englannin ilmailutapahtumissa. Hanriot'n 15-vuotiaasta Marcel-pojasta tuli nuorin lentolupakirjan haltija ja hän liittyi mukaan isänsä kilpapilottien tiimiin. René Hanriot itse jätti kilpalentämisen sikseen ja keskittyi lentokoneiden suunnitteluun ja valmistukseen.


title: Aéroplanes Hanriot et Cie.

text: Hanriot'n vuonna 1911 sotilaskäyttöön suunnittelema kaksipaikkainen malli ei läpäissyt Ranskan asevoimien testejä, pääasiassa koska mallin matala runko jätti lentäjän ja tähystäjän vaille minkäänlaista suojaa. Malli oli suunnittelultaan vanhentunut, eikä sillä ollut käytännössä mitään mahdollisuuksia ajanmukaisia Nieuport-, Morane-Saulnier- ja Deperdussin -koneita vastaan. Aiemmin Nieuportin pääinsinöörinä toiminut Alfred Pagny suunnitteli Hanriot'n vuoden 1912 mallin ja samankaltaisuus Nieuportin kanssa on selkeästi havaittavissa. Koneesta ei kuitenkaan saatu tilauksia Ranskan asevoimien vuoden 1912 kilpailussa ja se kävi kaupaksi muutenkin huonosti. Yritys joutui konkurssiin ja René Hanriot möi sen toiselle suunnittelijalleen, Louis Alfred Ponnier'lle, joka jatkoi sen toimintaa nimellä "Société de Construction de Machines pour la Navigation Aérienne (CMNA)". Yrityksen johtoon nimettiin insinööri Pagny. Vuonna 1913, nyt 18-vuotias Marcel Hanriot, sai kutsun asepalvelukseen.


title: Aéroplanes Hanriot et Cie.

text: Ponnierin tehdas jatkoi yksitasoisen kilpakoneen kehittämistä. Näistä yksi, Ponnier D.III, saavutti toisen sijan vuoden 1913 Gordon Bennett Trophy -kilpailussa.


title: Aéroplanes Hanriot et Cie.

text: Ensimmäisen maailmansodan alkaessa Marcel Hanriot, joka oli edelleen asepalveluksessa, toimi pommikonelentäjänä. Saksan armeijan etenemisen seurauksena CMNA/Ponnier-tehtaat Reimsissä jäivät rintamalinjan taakse. Tämän johdosta René Hanriot perusti uuden tehtaan Pariisin Levallois'han, nimellä "Aéroplanes Hanriot et Cie". Yhtiö aloitti toimintansa lentokoneiden komponenttien alihankkijana, mutta laajensi pian toimintaansa lentokoneiden lisenssivalmistukseen. Merkittävimmät valmistetut mallit olivat Sopwith 1 A.2 ja Salmson 2 A.2. Marcel Hanriot, joka oli haavoittunut vakavasti yöpommituslennolla, vapautettiin asepalveluksesta vuonna 1915. Kuntouduttuaan hän liittyi isänsä tehtaan henkilöstöön. Samoihin aikoihin yhtiöön palkattiin nuori insinööri Emile Dupont Vuonna 1916 aloitettiin Dupontin suunnitteleman HD.1-mallin valmistus. Vaikka se joutuikin Ranskan ilmavoimissa tehokkaamman SPAD VII:n syrjäyttämäksi, niitä toimitettiin Belgian ja Italian ilmavoimille. Kasvaneen kysynnän vuoksi yhtiö perusti uuden tehtaan Pariisin Boulogne-Billancourtiin. Lisäksi yhtiö myi HD.1-koneen valmistuslisenssin italialaiselle Macchi-yhtiölle. Hanriot'n Boulogne-Billancourtin tehtaalla valmistettiin 5000 lentokonetta ja se työllisti 2000 henkilöä.


title: Aéroplanes Hanriot et Cie.

text: Sodan jälkeen Hanriot jatkoi hävittäjien ja yleiskäyttöisten lentokoneiden valmistamista. Päätuotteena olivat HD.1 / HD.2 -sarjat, mutta myös uusia kaksi- ja yksitasomalleja kehitettiin. Vuonna 1924, Boulogne-Billancourtin tehtaiden käytyä ahtaiksi, yhtiö muutti Pariisin länsipuolelle, Carrières-sur-Seinen kuntaan.


title: Aéroplanes Hanriot et Cie.

text: René Hanriot kuoli marraskuun 7. päivänä vuonna 1925. Hänen perillisensä, Marcel ja tämän kaksi lankoa, uskoivat tehtaiden operatiiviset asiat ammattijohtaja Outhenin Chalandren hoidettavaksi. Vuonna 1930 Hanriot'sta tuli osa Lorraine-Dietrich -yhtiötä, nimellä "Lorraine-Hanriot". Fuusio kesti kolme vuotta, kunnes vuonna 1933 kaksi yhtiötä erkaantuivat toisistaan ja Marcel astui perheyhtiön johtoon. Hänen komennossaan yhtiö lähti kunnianhimoiseen hankkeeseen, metallirunkoisen raskaan hävittäjän kehitystyöhön. Tämän hankkeen pohjalta valmistui raskaan kaukohävittäjä H.220:n prototyyppi. Yhtiön menestystuotteiksi nousivat kuitenkin yhteys- ja koulukone H.180/H.182 sekä kaksimoottorinen H.232 koulukone.


title: Aéroplanes Hanriot et Cie.

text: Vuonna 1936 Hanriot liitettiin Ranskan ilmailuministeri Pierre Cot'n käynnistämään ilmailuteollisuuden kansallistamisohjelmaan. Hanriot fuusioitiin Farman-yhtiöön ja vuonna 1937 niistä muodostettiin Société Nationale de Constructions Aéronautiques du Centre -yhtiö. Toisin kuin Maurice Farman, joka protestina kansallistamiselle lähti yhtiöstä, Marcel Hanriot jatkoi yhtenä sen johtajista.


title: Arménoi

text: Arménoi (; myös "Arméni") voi viitata seuraaviin paikkoihin Kreikassa:


title: Arménoi (Chaniá)

text: Arménoi (; myös "Arméni") on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Αρμενών, "Dimotikí Enótita Arménon") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 255 ja varsinaisen Arménoin kylän väkiluku 345 (vuonna 2011).


title: Arménoi (Chaniá)

text: Arménoin kunnallisyksikkö käsittää Apokóronaksen kunnan länsiosan. Sen suurin asutus on Kalývesin kylä, joka sijaitsee Kreetan pohjoisrannikolla. Arménoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Así Gonián, Fresin, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.


title: Arménoi (Chaniá)

text: Arménoin kunnallisyksikkö muodostuu seuraavista kyläyhdyskunnista ja asutuksista:


title: Fres

text: Fres () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Φρε, "Dimotikí Enótita Fre") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 895 ja varsinaisen Fresin kylän väkiluku 326 (vuonna 2011).


title: Fres

text: Fres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.


title: Fres

text: Fresin kunnallisyksikkö muodostuu seuraavista kyläyhdyskunnista ja asutuksista:


title: Inachóri

text: Inachóri () tai "Innachóri" (Ινναχώρι; myös "Inahóri", "Innahóri"; virallisesti Δημοτική Ενότητα Ιναχωρίου, "Dimotikí Enótita Inachoríou") on yksi Kíssamoksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 912 (vuonna 2011).


title: Inachóri

text: Inachórin kunnallisyksikkö sijaitsee Kreetan saaren länsirannikolla ja käsittää Kíssamoksen kunnan eteläosan. Sen tunnetuimmat nähtävyydet ovat Elafonísin saari ja ranta-alue sekä Chrysoskalítissan luostari. Inachóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kíssamoksen kuntaan yhdessä Mýthimnan kanssa, jolloin se muuttui uuden kunnan kunnallisyksiköksi.


title: Inachóri

text: Inachórin kunnallisyksikkö muodostuu seuraavista kyläyhdyskunnista ja asutuksista:


title: Kolymvári

text: Kolymvári (; myös "Kolimvári", "Kolimbári") on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Κολυμβαρίου, "Dimotikí Enótita Kolymvaríou") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 4 457 ja varsinaisen Kolymvárin kylän väkiluku 1 088 (vuonna 2011).


title: Kolymvári

text: Kolymvárin kylä sijaitsee Kreetan pohjoisrannikolla noin 20 kilometriä länteen Chanián kaupungista. Kolymvárin kunnallisyksikkö käsittää muun muassa koko Rodopóksen niemimaan. Alueen nähtävyyksiin kuuluvat muun muassa Gonián luostari sekä antiikin aikaisen Diktynnan temppelin paikka.


title: Kolymvári

text: Kolymvári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Mousoúroin ja Voukoliéen kanssa, jolloin se muuttui uuden kunnan kunnallisyksiköksi.


title: Kolymvári

text: Kolymvárin kunnallisyksikkö muodostuu seuraavista kyläyhdyskunnista ja asutuksista:


title: Kryonerída

text: Kryonerída (; myös "Krionerída"; virallisesti Δημοτική Ενότητα Κρυονερίδας, "Dimotikí Enótita Kryonerídas") on yksi Apokóronaksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 1 993 (vuonna 2011).


title: Kryonerída

text: Kryonerídan kunnallisyksikkö käsittää Apokóronaksen kunnan eteläosan. Sen suurin asutus on kunnan kuntakeskus Vrýses. Kryonerída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Georgioúpolin ja Vámoksen kanssa, jolloin se muuttui uuden kunnan kunnallisyksiköksi.


title: Kryonerída

text: Kryonerídan kunnallisyksikkö muodostuu seuraavista kyläyhdyskunnista ja asutuksista:


title: Auranala

text:
Auranala ( < "jugum" ’ies’) oli Rooman valtakunnassa käytetty pinta-alamitta, jonka koko on 71 metriä × 35,5 metriä, eli noin 2 500 neliömetriä. Mitan ajateltiin juontuvan siitä, paljonko yhdellä härkäparilla voitiin kyntää peltoalaa päivässä. Plinius vanhempi kirjoitti:
”"Jugerumiksi" kutsuttiin sellaista peltoalaa, jonka yksi härkäpari pystyi kyntämään päivässä, aktukseksi taas sitä kyntöauran vetomatkaa, joka häriltä voitiin yhdellä kertaa kohtuullisesti vaatia: tämän matkan pituus oli 120 jalkaa, ja sen kaksinkertainen määrä oli sama kuin "jugerumin" pituus.”


title: Mousoúroi

text: Mousoúroi (; myös "Mousoúri"; virallisesti Δημοτική Ενότητα Μουσούρων, "Dimotikí Enótita Mousoúron") on yksi Plataniáksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 4 026 (vuonna 2011).


title: Mousoúroi

text: Mousoúroin kunnallisyksikkö käsittää Plataniáksen kunnan eteläosan. Siihen kuuluu muun muassa Lefká Óri -vuoristoa sekä Omalóksen tasangon aluetta. Mousoúroi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Voukoliéen kanssa, jolloin se muuttui uuden kunnan kunnallisyksiköksi.


title: Mousoúroi

text: Mousoúroin kunnallisyksikkö muodostuu seuraavista kyläyhdyskunnista ja asutuksista:


title: Mýthimna

text: Mýthimna (; myös "Míthimna"; virallisesti Δημοτική Ενότητα Μυθήμνης, "Dimotikí Enótita Mythímnis") on yksi Kíssamoksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 2 299 (vuonna 2011).


title: Mýthimna

text: Mýthimnan kunnallisyksikkö käsittää Kíssamoksen kunnan itäosan. Mýthimna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kíssamoksen kuntaan yhdessä Inachórin kanssa, jolloin se muuttui uuden kunnan kunnallisyksiköksi.


title: Mýthimna

text: Mýthimnan kunnallisyksikkö muodostuu seuraavista kyläyhdyskunnista ja asutuksista:


title: Vámos

text: Vámos () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Βάμου, "Dimotikí Enótita Vámou") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 388 ja varsinaisen Vámoksen kylän väkiluku 706 (vuonna 2011).


title: Vámos

text: Vámoksen kylä sijaitsee Chanián ja Réthymnon kaupunkien puolessa välissä lähellä Kreetan pohjoisrannikkoa. Etäisyys Chaniáan on noin 25 kilometriä ja Réthymnoon noin 33 kilometriä. Kylän rakennuskannassa yhdistyvät perinteinen ja uusklassinen arkkitehtuuri, ja kylä on nykyisin suojelukohde. Vámoksen kunnallisyksikkö käsittää Apokóronaksen kunnan pohjoisosan, mukaan lukien Drápanoksen niemen.


title: Vámos

text: Vámos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Georgioúpolin ja Kryonerídan kanssa, jolloin se muuttui uuden kunnan kunnallisyksiköksi.


title: Vámos

text: Vámoksen kunnallisyksikkö muodostuu seuraavista kyläyhdyskunnista ja asutuksista:


title: Voukoliés

text: Voukoliés (; myös "Vukoliés"; ) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Βουκολίων, "Dimotikí Enótita Voukolíon") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 116 ja varsinaisen Voukoliéen kylän väkiluku 733 (vuonna 2011).


title: Voukoliés

text: Voukoliéen kylä sijaitsee Kreetan saaren länsiosassa Tavronítis-joen länsirannalla, noin 27 kilometriä Chanián kaupungista länsilounaaseen. Se on rakennettu noin 110 metrin korkeuteen. Voukoliéen nimi viittaa paimeniin. Kylän nähtävyyksiin kuuluu muun muassa bysanttilaisaikainen, 1200-luvulla rakennettu Pyhän Konstantinoksen ("Ágios Konstantínos") kirkko. Voukoliéen kunnallisyksikkö käsittää Plataniáksen kunnan lounaisosan. Etelässä sen alue ulottuu Lefká Óri -vuorille.


title: Voukoliés

text: Voukoliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Mousoúroin kanssa, jolloin se muuttui uuden kunnan kunnallisyksiköksi.


title: Voukoliés

text: Voukoliéen kunnallisyksikkö muodostuu seuraavista kyläyhdyskunnista ja asutuksista:


title: Scarborough (Ontario)

text: Scarborough on entinen kaupunki (1983–1998) Kanadan Ontariossa. Vuodesta 1998 lähtien se on ollut osa Toronton suurkaupunkia. Se levittäytyy Toronton keskusta-alueen itäpuolella Ontariojärven pohjoisrannalla.


title: Scarborough (Ontario)

text: Alueella elää 626 000 ihmistä (2011), ja sen väestötiheys on selvästi matalampi kuin Toronton alueella keskimäärin. Suurimpia maahanmuuttajaryhmiä ovat kiinalaiset, srilankalaiset ja filippiiniläiset. Vaikka Scarborough menetti hallinnollisen asemansa yhdistyessään Torontoon, sillä on edelleen vahva merkitys asukkaittensa identiteetille.


title: Scarborough (Ontario)

text: Scarboroughin pinta-ala on 188 neliökilometriä, lähes kolmanneksen Toronton kokonaispinta-alasta. Aluetta rajaavat pohjoisessa Steeles Avenue, idässä Rougejoki ja Pickeringin kaupungin raja, etelässä Ontariojärvi ja lännessä Victoria Park Avenue. Sitä ympäröivät pohjoisessa Markham, idässä Pickering sekä lännessä Torontoon kuuluvat North York, East York ja Old Toronto.


title: Scarborough (Ontario)

text: Scarboroughilla on noin 20 kilometriä Ontariojärven rantaviivaa. Rantamaisemaa hallitsee Wisconsin-jääkaudella muodostunut Scarborough Bluffsin kallioalue, joka kohoaa jyrkkärinteisenä jopa 90 metrin korkeuteen järven pinnasta. Alueen läpi laskee järveen kaksi jokea: Monihaaraisen Highland Creekin valuma-alue sijaitsee lähes kokonaisuudessaan Scarboroughin alueella ja on maisemaltaan enimmäkseen rakennettua. Idempänä virtaava Rougejoki on säilynyt osittain luonnontilaisena.


title: Scarborough (Ontario)

text:
Varhaisia suurriistan metsästäjiä alkoi muuttaa nykyisen Toronton alueelle 9000 vuotta eaa. mannerjäätikön vetäydyttyä pohjoiseen. Joskus 600-luvulla seudulle asettui irokeesiheimoja viljelemään maata. Heidän jäljiltään on löydetty Scarboroughista muun muassa Alexandran asuinpaikka 1300-luvulta. Tuntemattomaksi jääneestä syystä irokeesit siirtyivät 1300–1500-luvuilla pohjoiseen Huronjärven itäpäähän ja Toronto autioitui. Seudulle syntyi pysyvää asutusta uudelleen vasta 1660-luvulla, kun senecat perustivat Rougejoen suulle Ganatsekwyagon-nimisen kylän. Vuoden 1700 tietämillä mississaugat olivat syrjäyttäneet senecat, ja samoihin aikoihin alue joutui ranskalaisten vaikutuspiiriin.
Ranska menetti Kanadan Britannialle Pariisin rauhassa 1763, ja samalla myös Toronto päätyi brittien hallintaan. 1700-luvun loppuun mennessä britit olivat ostaneet mississaugoilta nykyisen Toronton maa-alueet. Scarborough tunnettiin aluksi Glasgow’na, kunnes nimi vaihdettiin nykyiselleen vuonna 1793. Nimen vaihdosta ehdotti Elizabeth Simcoe, Ylä-Kanadan ensimmäisen varakuvernöörin John Graves Simcoen vaimo, jonka mielestä Scarborough Bluffs muistutti englantilaisen Scarboroughin kaupungin rantakallioita.


title: Scarborough (Ontario)

text: Scarborough jaettiin tontteihin, joita alettiin luovuttaa vuodesta 1796 lähtien Britanniasta ja Yhdysvalloista saapuville uudisasukkaille. Vuoteen 1850 mennessä siitä oli kehittynyt 3 800 asukkaan maalaiskunta, joka sai oikeuden valita oman valtuustonsa. Yhden keskuskylän sijaan Scarboroughiin syntyi useita tienristeyskyliä, joihin perustettiin sahoja, jauhomyllyjä, majataloja, pajoja, kauppoja, kouluja, postitoimistoja ja kirkkoja. Kunnan alueelle rakennettiin ensimmäinen rautatie 1856 ja kaksi muuta vuosina 1871 ja 1884. Raitiovaunuliikenne Torontosta aloitettiin 1896 ja ensimmäinen puhelinlinja avattiin 1903. Asukasluku oli vielä 1900-luvun taitteessa vain hieman yli 3 700, mutta vuoteen 1922 mennessä se oli noussut jo yli 10 000:een. Väestönkasvu oli erityisen nopeaa kunnan lounaisosassa, minkä vuoksi valtuusto muutti Woburnista lännemmäksi Birch Cliffiin.


title: Scarborough (Ontario)

text: Scarborough säilyi maatalousvaltaisena vielä pitkälle 1900-luvulle. Toisen maailmansodan aikana sinne rakennettiin sotateollisuutta ja yksi Kanadan suurimmista ammustehtaista. Teollistuminen jatkui myös sodan jälkeen ja kunnan väkiluku alkoi kasvaa nopeasti ylittäen 100 000 asukkaan rajapyykin vuonna 1954. Väkiluku oli jo 275 000 kunnan saadessa "boroughin" aseman 1967 ja lähes 500 000 sen saadessa "cityn" aseman 1983. Yhdistyttyään Torontoon 1998 Scarborough menetti hallinnollisen asemansa. Tästä huolimatta se on onnistunut säilyttämään merkityksensä osana asukkaittensa identiteettiä.


title: Scarborough (Ontario)

text: Monet Scarboroughin kaupunginosista saivat alkunsa tienvarsikylinä, jotka ajan saatossa kasvoivat yhteen tai jaettiin uusiksi alueiksi. Kaupunginosia ovat:


title: Scarborough (Ontario)

text: Scarborough-museo Thomson Memorial Parkissa on paikallista historiaa esittelevä museo, jonne on siirretty useita historiallisia rakennuksia eri puolilta Scarboroughia. Sen paikalla sijaitsi aikoinaan David ja Mary Thomsonin, Scarboroughin ensimmäisten uudisasukkaiden, maatila. Scarboroughin koillisosassa Rouge Parkin laidalla on 287 hehtaarin laajuinen Toronton eläintarha, joka on yksi maailman suurimmista eläintarhoista. Sen reilut 5 000 eläintä edustavat yli 500 lajia.


title: Scarborough (Ontario)

text: Vuoden 2015 Pan-Amerikan kisoihin valmistunut Toronto Pan Am Sports Centre sijaitsee Toronton yliopiston Scarboroughin kampuksella. Urheilukeskus on 29 000 neliömetriä laaja, ja sen uimastadionilla on kaksi olympiatason uima-allasta. Kisojen jälkeen urheilukeskus avattiin suuren yleisön käyttöön.


title: Scarborough (Ontario)

text: Scarboroughissa on puistoalueita yli tuhat hehtaaria, yli viisi prosenttia koko maa-alasta. Guild Park on Scarborough Bluffin laella sijaitseva 35 hehtaaria laaja historiallinen puistoalue, jossa on veistoksia ja Toronton keskustasta purettujen historiallisten rakennusten jäänteitä. Lähes 80 neliökilometrin laajuinen Rouge Park Scarboroughin ja Pickeringin rajalla on Kanadan ensimmäinen urbaani kansallispuisto.


title: Scarborough (Ontario)

text: Scarboroughin valtuusto lakkautettiin kaupungin yhdistyessä Torontoon vuonna 1998. Scarborough Community Council on Toronton kaupunginvaltuuston alaisuudessa toimiva kunnallinen elin, jolle kuuluu rajallinen päätöksentekovalta Scarboroughin alueen kehittämisessä. Se kokoontuu Raymond Moriyaman suunnittelemassa Scarborough Civic Centressä (1973), Scarboroughin entisessä kaupungintalossa. Kunnallisvaaleissa Scarborough jaetaan kymmeneen vaalipiiriin "(ward)", joista kustakin valitaan yksi edustaja Toronton 44-paikkaiseen kaupunginvaltuustoon.


title: Scarborough (Ontario)

text: Liittovaltion vaaleissa Scarborough jaetaan kuuteen vaalipiiriin "(electoral district)", joista kustakin valitaan yksi edustaja Kanadan parlamentin 338-paikkaiseen alahuoneeseen. Provinssin vaaleissa Scarborough jaetaan niin ikään kuuteen vaalipiiriin, joista kustakin valitaan yksi edustaja Ontarion 107-paikkaiseen parlamenttiin. Provinssin vaalipiirit eivät ole täysin yhdenmuotoiset liittovaltion vaalipiirien kanssa, ja niistä itäisin ulottuu myös Pickeringin alueelle.


title: Scarborough (Ontario)

text: Toronton vuoden 2015 työllisyysstrategian mukaan Scarboroughissa on yksi aluekeskus ja seitsemän työpaikka-aluetta. Scarborough Centressä on lähes 17 000 työpaikkaa, hieman yli prosentin kaupungin kaikista työpaikoista, joista valtaosa toimistoissa. Tapscott-Marshalling Yard on Scarboroughin suurin ja Toronton viidenneksi suurin työpaikkakeskittymä. Siellä on yli 30 000 työpaikkaa, enimmäkseen teollisuudessa (40 %) ja toimistoissa (25 %). Toiseksi suurimmassa työpaikkakeskittymässä South West Scarboroughissa on noin 20 000 työpaikkaa, lähinnä toimistoissa (33 %) ja teollisuudessa (31 %). Merkittäviä työpaikka-alueita ovat myös toimistovaltainen Scarborough Highway 401 Corridor (17 000 työpaikkaa) ja teollisuusvaltainen West Central Scarborough (14 000 työpaikkaa).


title: Scarborough (Ontario)

text: Scarboroughissa pitävät Kanadan pääkonttoriaan muun muassa autonvalmistaja Toyota, lääkeyhtiöt Eli Lilly ja Teva Canada, ruotsalaiset teollisuusyritykset SKF ja Alfa Laval sekä pizzeriaketjut 241 Pizza ja Pizza Nova. Itä-Toronton suurin ostoskeskus on lähes 150 000 neliömetrin laajuinen Scarborough Town Centre (1973), jossa on yli 250 liikettä.


title: Scarborough (Ontario)

text: Scarboroughin suurimpia liikenneväyliä ovat itä-länsisuuntaiset Ontario Highway 2 ja 401 sekä pohjois-eteläsuuntainen 404. Joukkoliikenne perustuu pääosin TTC:n harjoittamaan linja-autoliikenteeseen. Aluetta palvelevat Toronton metron linja 2 ja kevyempirakenteinen linja 3, joka yhdistää linjan 2 itäisen pääteaseman Scarborough Town Centreen. Toronton kaupunginvaltuusto on päättänyt korvata tekniikaltaan vanhentuneen linjan 3 jatkamalla linjaa 2 Scarboroughin keskustaan. Scarboroughin kautta kulkee myös kaksi GO Transitin lähijunaa, Stouffville- ja Lakeshore East -linjat.


title: Scarborough (Ontario)

text: Scarborough on jaettu viiteen koulupiiriin, joiden alaisuudessa toimii noin 170 perusopetuksen piiriin kuuluvaa koulua. Niiden lisäksi alueella toimii kaksi julkisin varoin tuettua korkeakoulua, Toronton yliopisto ja Centennial College.


title: Scarborough (Ontario)

text: Toronton kaupungilla on Scarboroughissa kaksi vesilaitosta, joista molemmat ottavat raakavetensä Ontariojärvestä. R. C. Harris Water Treatment Plant Scarboroughin lounaiskolkassa valmistaa päivittäin keskimäärin 394 miljoonaa litraa talousvettä, kolmanneksen Toronton koko vedentarpeesta. F. J. Horgan Water Treatment Plant Scarboroughin itäosissa valmistaa päivittäin keskimäärin 270 miljoonaa litraa talousvettä, mikä kattaa neljänneksen kaupungin vedentarpeesta. Highland Creek Wastewater Treatment Plant lähellä Highland Creekin suuta puhdistaa 168 000 kuutiometriä jätevettä vuorokaudessa palvellen noin 450 000 Toronton asukasta.


title: Scarborough (Ontario)

text:
Scarboroughin asukasluku on 626 000 (2011), mikä on 24 prosenttia Toronton kokonaisasukasluvusta.
Väestötiheys (3 333 as./km²) on selvästi matalampi kuin koko Toronton alueella keskimäärin (4 150 as./km²).


title: Scarborough (Ontario)

text: Vuoden 2011 väestönlaskennan perusteella maahanmuuttajien osuus on selvästi suurin, 68 prosenttia, pohjoisessa lähellä Markhamin rajaa, missä asuu erityisesti kiinalaisia. Muualla merkittävimpiä siirtolaisryhmiä ovat filippiiniläiset, srilankalaiset, intialaiset ja bangladeshilaiset. Maahanmuuttajien osuus väestöstä on pienin, 45 prosenttia, Scarboroughin lounaiskolkassa, jossa Britanniasta ja muualta Euroopasta saapuneet siirtolaiset muodostavat merkittävän vähemmistön. Scarboroughin väestöstä noin puolet on kristittyjä. Kristinuskon jälkeen yleisimpiä elämänkatsomuksia ovat uskonnottomuus, etenkin pohjois- ja lounaisosissa, sekä hindulaisuus ja islam.


title: Scarborough (Ontario)

text: Puolet väestöstä on korkeasti koulutettuja; osuus on korkein, 56 prosenttia, idässä Rouge Parkin alueella, jossa myös työttömyysaste on pienin, 10 prosenttia, ja asukkaiden mediaaniansiot suurimmat, noin 25 000 dollaria vuodessa. Työttömiä on eniten, 13 prosenttia, Guild Parkin alueella ja pienituloisia pohjoisessa, jossa väestön mediaaniansiot jäävät noin 20 000 dollariin vuodessa.


title: Andraž Pograjc

text: Andraž Pograjc (s. 26. syyskuuta 1991 Trbovlje) on slovenialainen mäkihyppääjä. Pograjc edustaa SK Zagorje -seuraa.


title: Andraž Pograjc

text: Pograjc debytoi maailmancupissa maaliskuussa 2013 Lahden suurmäen kilpailussa sijoittuen sijalle 30. Näin ollen hän saavutti heti ensimmäisen maailmancupin pisteensä. Samassa kuussa Pograjc oli mukana voittamassa Planican lentomäen joukkuekilpailua Peter Prevcin, Jurij Tepesin ja Robert Kranjecin kanssa. Pograjcin paras sijoitus maailmancupissa on 24. tila seuraavalta päivältä Planican lentomäkikisasta.


title: Andraž Pograjc

text: Continental Cupissa Pograjc on saavuttanut kaksi osakilpailuvoittoa.


title: Pokémon: Black and White

text: Pokémon: Black and White on televisiosarja Pokémonin neljännentoista tuotantokauden nimi. Kausi aloittaa kolme kautta käsittävän Best Wishes -sarjan.


title: Pokémon: Black and White

text: Kauden kaksi ensimmäistä jaksoa näytettiin esimakuna jo huhtikuussa, ensimmäinen jakso pitkäperjantaina 22. huhtikuuta ja toinen toisena pääsiäispäivänä 25. huhtikuuta 2011. Varsinaisesti kausi alkoi Suomessa 13. elokuuta 2011 jaksolla "Zekromin varjossa" ja päättyi 26. toukokuuta 2012 jaksoon "Taistelu maanalaisesta".


title: Pokémon: Black and White

text: Kausi alkoi Cartoon Networkilla Yhdysvalloissa 12. helmikuuta 2011 jaksolla "In the Shadow of Zekrom!". Neljästoista tuotantokausi käsitti 48 jaksoa, joka päättyi jaksoon "Battle for the Underground!" 7. tammikuuta 2012.


title: Pokémon: Black and White

text: Huomiot


title: Pokémon: Black and White

text: Tunnuslaulun esittävät Antti Matikainen ja Raili Raitala.


title: Shane Malcolm

text: Shane Malcolm (s. 13. lokakuuta 1991 Sunrise, Florida, Yhdysvallat) on guamilainen jalkapalloilija. Pelipaikaltaan hän on hyökkäävä keskikenttäpelaaja.


title: Shane Malcolm

text: Malcolm on edustanut Yhdysvalloissa yliopistojoukkue High Point Panthersia sekä neljännellä sarjatasolla Fort Lauderdale Schulz Academyä, Reading Unitedia, Carolina Dynamoa ja Kitsap Pumasia. Lisäksi hän on edustanut Australian toiseksi korkeimmalla sarjatasolla pelaavaa Stirling Lionsia.


title: Shane Malcolm

text: Malcolm on pelannut Guamin jalkapallomaajoukkueessa vuodesta 2014 lähtien.


title: Pentti Uusivirta

text: Pentti Lauri Jalmari Uusivirta (16. toukokuuta 1923 Helsinki – 1993) oli suomalainen ministeri, pankinjohtaja ja diplomaatti. Hänelle myönnettiin vuonna 1970 arvonimi erikoislähettiläs ja täysivaltainen ministeri. Hän oli ulkoministeriön palveluksessa 1950–1973, ensin eri tehtävissä muun muassa lähetystöissä ja vuodesta 1969 kauppapoliittisen osaston osastopäällikkönä. 1974–1990 hän oli Suomen Pankin johtokunnan jäsen.


title: Kromioksidi

text: Alkuaineen kromi oksideja ovat ainakin:


title: Uusivirta

text: Uusivirta on muun muassa seuraavien suomalaisten sukunimi:


title: Edward Kasner

text: Edward Kasner (1878–1955) oli yhdysvaltalainen matemaatikko, joka sai ensimmäisenä juutalaisena yliopistoviran Columbian yliopiston luonnontieteellistä tiedekunnasta. Matematiikan laitoksen professuurin hän sai vuonna 1910. Kasnerin tutkimusintresseihin kuului pääasiassa differentiaaligeometria, ja hän on tunnettu muun muassa termin "googol" luomisesta.


title: Edward Kasner

text: Matemaatikkona Kasner halusi herättää lapsissa motivaatiota lukuja ja lukujärjestelmiä kohtaan. Kasnerin pedagoginen oivallus oli luoda termi "google" kuvaamaan erittäin suurta lukua: lukua, jonka perässä on sata nollaa. Vuonna 1920 Edward Kasnerin 9-vuotias veljenpoika, Milton Sirotta, keksi termin "googol", joka on 10, jonka jälkeen hän ehdotti laajempaa termiä googolplex, joka olisi "one, followed by writing zeroes until you get tired" eli yksi, jota seuraa niin monta nollaa kuin väsymykseen asti jaksaa kirjoittaa. Kasner päätti omaksua muodollisemman määritelmän, koska: "different people get tired at different times and it would never do to have Carnera be a better mathematician than Dr. Einstein, simply because he had more endurance and could write for longer" (eri ihmiset väsyvät eri aikoihin, eikä sillä tulisi koskaan olla tekemistä Carneran tai paremman matemaatikoin kuin Einstein kanssa, koska hänellä vain oli enemmän kestävyyttä ja hän pystyi kirjoittamaan muita pidempään). Sen vuoksi se standardoitiin lukuun 10.


title: Sinun vuorosi loistaa

text: Sinun vuorosi loistaa on suomalaisen laulaja-lauluntekijä Juha Tapion kymmenes studioalbumi. Se julkaistiin 9. lokakuuta 2015. Albumi on parhaimmillaan ollut Suomen virallisen albumilistan ensimmäisellä sijalla.. Albumin kappaleista singleinä julkaistiin "Sinun vuorosi loistaa" ja "Eläköön".Sävellykset ja sanoitukset: Juha Tapio, paitsi "Jotain niin oikeaa", sävellys: Juha Tapio, sanoitus: Edu Kettunen.


title: Trbovlje

text: Trbovlje on teollisuuskaupunki Sloveniassa Savajoen varrella. Kaupungin väkiluku vuoden 2002 väestönlaskennassa oli 18 248. Kaupungin hiilivoimalan savupiippu on Euroopan korkein.


title: The Album (täsmennyssivu)

text: The Album voi tarkoittaa ainakin seuraavia asioita:


title: Grito de Dolores

text: El Grito de Dolores viittaa syyskuun 16. Päivään vuonna 1810, jolloin Miguel Hidalgo ja muut Meksikon itsenäisyysmieliset päättivät nousta kapinaan Espanjan imperiumia vastaan, kun Napoleon Bonaparten veli Joseph Bonaparte oli asetettu valtaan.


title: Grito de Dolores

text: Hidalgo ryntäsi Doloresin kirkkoon 16.9.1810, jossa hän soitti kirkonkelloja ja kutsui seurakuntalaiset koolle. Hidalgo vetosi erityisesti intiaaneihin ja mestitseihin kutsuen heitä kapinaan espanjalaista riistoa vastaan. Hän määräsi Doloresin espanjalaisasukkaat pidätettäviksi. Kapinasta tuli verinen hallitsemattomien joukkojen hyökätessä espanjalaisia vastaan. Kapina laajeni lopulta sodaksi Espanjaa vastaan, jonka lopputuloksena Meksiko itsenäistyi. 16.9 vakiintui sittemmin Meksikon itsenäisyyspäiväksi. Hidalgon itsenäisyysjulistusta muistellaan Meksikossa joka vuosi 15.9 Meksikon presidentin soittaessa kelloja ja muistellen Meksikon itsenäisyyssodassa kuolleita.


title: Malcolm Rifkind

text: Malcolm Rifkind (s. 1946) on brittiläinen eri konservatiivisissa hallituksissa työskennellyt poliitikko ja lakimies, toiminut myös asianajajana. Hän oli ulkoministeri vuosina 1995–1997. Sitä ennen hän oli vuodesta 1979 ollut muissa ministerinviroissa, mm. Skotlannin-ministerinä sekä liikenne- ja puolustusministerinä.


title: Kirjotöyhtöhaukka

text:
Kirjotöyhtöhaukka ("Aviceda leuphotes") on haukkojen heimoon kuuluva päiväpetolintu. Sen esiintymisaluetta ovat Bangladesh, Bhutan, Kambodža, Kiina, Intia, Indonesia, Laos, Malesia, Myanmar, Nepal, Singapore, Sri Lanka, Thaimaa ja Vietnam.
Kannan suuruudeksi on arvioitu alle 10 000 yksilöä. Kanta on pienemässä elinalueiden tuhoutumisen vuoksi, mutta lajia pidetään silti yhä elinvoimaisena. Suurin uhkä on metsien hävittäminen.


title: Kirjotöyhtöhaukka

text: Se pesii metsissä jopa 1 500 metrin korkeuteen saakka, lisäksi sitä esiintyy viljelmillä ja puutarhoissa.


title: Kirjotöyhtöhaukka

text: Kirjotöyhtöhaukka on pieni ja värikäs petolintu. Sen pituus on 30–35 cm, siipienväli 66–80 cm, ja se painaa 168–224 grammaa. Alhaalta katsoen sen tunnistamisessa ei juuri voi erehtyä ylärinnan ja kuvioinnin ansiosta. .


title: Henry Howard Surrey

text: Henry Howard Surrey (1518–1547) oli englantilainen lyyrinen runoilija, sotapäällikkö ja jaarli. Hän joutui nuorena sotilasuralle. Vuonna 1544 Surrey johti Englannin armeijaa sotamarsalkkana Boulognen retkellä. Surrey kirjoitti italialaisvaikutteista eroottista lyriikkaa ja toi maansa runouteen sonetin ja silosäkeen. Viimeksi mainittua hän käytti ainakin tekemässään Aeneiden laulujen käännöksessä. Hänen sulokkaat sonettinsa ennakoivat englantilaista renessanssia. Surreyn isä oli Thomas Howard Surrey. Henry Howard Surrey mestattiin syyttömänä valtionpetoksesta.


title: HMS Culloden (1747)

text: HMS Culloden oli Britannian Kuninkaallisen laivaston 1770 vesillelaskettu 74-tykkinen kolmannen luokan linjalaiva.


title: HMS Culloden (1747)

text: Alus tilattiin 31. joulukuuta 1744 Deptfordin telakalta, jossa rakennustöistä vastasi John Hollond. Sen köli laskettiin 23. toukokuuta 1745 ja alus laskettiin vesille 9. syyskuuta 1747. Alus valmistui 1. lokakuuta, jolloin sen valmistuskustannukset olivat varustettuna 34 372 puntaa yksitoista shillinkiä ja viisi pennyä.


title: HMS Culloden (1747)

text: Alus otettiin palvelukseen syyskuussa 1747 päällikkönään Francis Geary. Se liittyi seuraavana vuonna Warrenin laivasto-osastoon. Alus siirrettiin 22. marraskuuta 1748 tekemällä päätöksellä vartiolaivaksi, jolloin sen miehistössä oli vain 140 miestä. Vuonna 1749 aluksen päällikkönä oli Arthur Scott ja vuosina 1750-1752 Cotton Dent. Se oli Chathamissa vartiolaivana vuoteen 1751, jolloin se siirrettiin Sheernessiin. Alus poistettiin palveluksesta Chathamissa marraskuussa 1752.


title: HMS Culloden (1747)

text: Alus myytiin 29. kesäkuuta 1770.


title: HMS Namur (1756)

text: HMS Namur oli Britannian kuninkaallisen laivaston vuonna 1756 vesillelaskettu 90-tykkinen toisen luokan linjalaiva.


title: HMS Namur (1756)

text: Alus tilattiin 12. heinäkuuta 1750 Chathamin telakalta. Se laskettiin vesille 3. maaliskuuta 1756.


title: HMS Namur (1756)

text: Alus osallistui vuonna 1797 Cabo de São Vicenten taisteluun päällikkönään James Hawkins-Whitshed. Alus muutettiin 74-tykkiseksi vuonna 1805 poistamalla ylin tykkikansi, ja se siirrettiin vuonna 1807 satamapalvelukseen. Myohemmin aluksen kapteenina toimi Jane Austenin veli Charles Austen. Alus romutettiin vuonna 1833.


title: HMS Neptune (1757)

text: HMS Neptune oli Britannian Kuninkaallisen laivaston vuonna 1757 vesillelaskettu 90-tykkinen toisen luokan linjalaiva.


title: HMS Neptune (1757)

text: Alus tilattiin 12. heinäkuuta 1750 Portsmouthin telakalta. Se laskettiin vesille 17. heinäkuuta 1757.


title: HMS Neptune (1757)

text: Alus oli vuonna 1757 vara-amiraali Charles Knowlesin lippulaivana. Alus muutettiin proomuksi vuonna 1784, ja se romutettiin vuonna 1816.


title: HMS Union (1756)

text: HMS Union oli Britannian Kuninkaallisen laivaston vuonna 1756 vesillelaskettu 90-tykkinen toisen luokan linjalaiva.


title: HMS Union (1756)

text: Alus tilattiin 12. heinäkuuta 1750 Chathamin telakalta. Se laskettiin vesille 25. syyskuuta 1756.


title: HMS Union (1756)

text: Alus muutettiin vuonna 1799 sairaalalaivaksi, ja se romutettiin vuonna 1816.


title: HMS Cambridge (1755)

text: HMS Cambridge oli Britannian Kuninkaallisen laivaston 1755 vesillelaskettu 80-tykkinen kolmannen luokan linjalaiva.


title: HMS Cambridge (1755)

text: Alus tilattiin 12. heinäkuuta 1750 Deptfordin telakalta. Sen köli laskettiin 29. elokuuta ja alus laskettiin vesille 21. lokakuuta 1755.


title: HMS Cambridge (1755)

text: Alus otettiin palvelukseen 17. tammikuuta 1756 ja se romutettiin 1808.


title: Hangaslampi (Parkano)

text: Hangaslampi on kuivatettu lampi Pirkanmaalla Parkanossa Kuivasjärven kylässä, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hangaslampi, joka on osa Vääräjoen valuma-aluetta, on nykyään ojitettua metsäistä suota.


title: Hangaslampi (Parkano)

text: Lampi on sijainnut loivassa painanteessa, joka on ollut lammen muotoinen. Lampi on ollut 650 metriä pitkä ja 400 metriä leveä. Se sijaitsi Hangasnevan itäreunalla ja sen laskuoja, jota kutsutaan nykyään Myllyluomaksi, lähtee sen kaakkoispäästä ja yhtyy Vääräjokeen hieman pohjoisempana. Lammen pohja on nykyään tiheästi ojitettua suota, joka kasvaa harvaa metsää. Myllyluoma laski aikaisemmin Matkuslampeen, mutta se on nykyään kuivatettu järvi.


title: Hangaslampi (Parkano)

text: Vanhoissa pitäjänkartoissa, joita tehtiin Suomessa 1840–1870-luvuilla, kuvailtu järvet hyvin. Parkanon pitäjänkartassa lammelle oli merkitty nimeksi "Hongaslampi", ja se oli sijoitettu avosuon itälaidalle. Sen laskuoja laski Matkuslampeen, mutta Liesilampi ei tuolloin vielä laskenut tähän laskuojaan. Kartassa lammen ohi kulki kävelypolku ja lammen luoteiskulmaan oli raivattu heinäniitty. Myös Myllyluoman varsi oli raivattu niitylle. Järvi oli silloin autio.


title: Hangaslampi (Parkano)

text: Vuonna 1848 entinen talollinen Gabriel Johansson Kuivasen maatilalta haku lupaa kuivattaa "Hangaslammi". Lupa saatiin jo 31.07.1848. Ei ole tarkkaa tietoa, milloin lampi on kuivatettu, mutta se tehtiin luultavasti varsin pian. Vuoden 1959 painetussa peruskartassa lampea ei enää ollut, mutta siinä ei myöskään ollut vielä ojiakaan. Vuoden 1985 peruskartassa suo-ojia oli jo runsaasti.


title: HMS Chichester (1753)

text: HMS Chichester oli Britannian Kuninkaallisen laivaston 1753 vesillelaskettu 70-tykkinen kolmannen luokan linjalaiva.


title: HMS Chichester (1753)

text: Alus tilattiin 12. heinäkuuta 1750 Portsmouthin telakalta. Se laskettiin vesille 4. kesäkuuta 1753.


title: HMS Chichester (1753)

text: Alus romutettiin 1803.


title: Oranienbaumin sillanpääasema

text: Oranienbaumin sillanpääasema () oli Neuvostoliiton puna-armeijan toisen maailmansodan aikana hallussaan pitämä alue Oranienbaumin ympäristössä Suomenlahden eteläpuolella.


title: Oranienbaumin sillanpääasema

text: Saksalaisten hyökätessä kohti Leningradia syyskuussa 1941 rintama vakiintui linjalle Kirnu (ven. "Kernovo") – Lupanova ("Lubanovo") – Terenttilä ("Terentjevo") – Joenkylä ("Bolšoje Gorlovo") – Porsas ("Porzolovo") – Pietarhovi. Neuvostojoukot pitivät sen pohjoispuolisen alueen hallussaan tammikuussa 1944 aloitettuun vastahyökkäykseen saakka. Oranienbaumin sillanpääasemalla oli suuri merkitys piiritetyn Leningradin puolustuksessa. Sen huolto tapahtui meritse ja talvisin Retusaaren kautta kulkenutta jäätietä pitkin. Sillanpääaseman puolustuslinjoilla on paljon sotamuistomerkkejä.


title: HMS Princess Amelia (1757)

text: HMS Princess Amelia oli Britannian Kuninkaallisen laivaston vuonna 1757 vesillelaskettu 80-tykkinen kolmannen luokan linjalaiva.


title: HMS Princess Amelia (1757)

text: Alus tilattiin 25. huhtikuuta 1751 Woolwichin telakalta nimellä HMS "Norfolk". Alus nimettiin 1. marraskuuta 1755 HMS "Princess Ameliaksi," ja se laskettiin vesille 7. maaliskuuta 1757.


title: HMS Princess Amelia (1757)

text: Alus osallistui 1781 Doggermatalikon taisteluun päällikkönään Macartney. Alus lainattiin marraskuussa 1788 tullilaitokselle, jolloin se poistettiin alusluettelosta. Alus saapui Stangate Creekistä Sheernessiin 24. maaliskuuta 1818. Amiraliteetti möi aluksen 11. kesäkuuta Mr. Snooksille 2 160 punnalla.


title: Piirtoheinät

text: Piirtoheinät ("Rhynchospora") on sarakasvien heimoon kuuluva kasvisuku, johon kuuluu Suomessa kaksi luonnonvaraista lajia. Maailmanlaajuisesti sukuun kuuluu noin 250–350 lajia. Piirtoheinät ovat pieniä, ja niiden varret ovat karvattomia sekä kolmisärmäisiä. Suvun lajit ovat monivuotisia, vaikka niillä ei ole varsinaista juurakkoa, vaan sen sijaan talvehtimissilmu. Kukintona on kahdesta neljään pienehköä tähkää tai sarjamaista ryhmää. Suomessa tavattavat lajit ovat valkopiirtoheinä ("Rhynchospora alba") ja sitä harvinaisempi ruskopiirtoheinä ("Rhynchospora fusca").


title: Diatsiini

text: Diatsiinit ovat orgaanisia yhdisteitä, joiden empiirinen kaava on CHN. Diatsiinilla on kolme eri isomeerista muotoa.


title: Tetratsiini

text: Tetratsiinit ovat orgaanisia yhdisteitä, joiden empiirinen kaava on CHN. Tetratsiinilla on kolme eri isomeerista muotoa.


title: HMS Dublin (1757)

text: HMS Dublin oli Britannian Kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.


title: HMS Dublin (1757)

text: Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta. Se laskettiin vesille 6. toukokuuta 1757.


title: HMS Dublin (1757)

text: Alus romutettiin 1784.


title: HMS Norfolk (1757)

text: HMS Norfolk oli Britannian Kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.


title: HMS Norfolk (1757)

text: Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta. Se laskettiin vesille 28. joulukuuta 1757.


title: HMS Norfolk (1757)

text: Alus romutettiin 1774.


title: Eino Tuompo

text: Eino Tuompo voi tarkoittaa seuraavia henkilöitä:


title: HMS Shrewsbury (1758)

text: HMS Shrewsbury oli Britannian Kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.


title: HMS Shrewsbury (1758)

text: Alus tilattiin 31. lokakuuta 1755 70-tykkisenä kolmannen luokan linjalaivana Wellsiltä Deptfordista. Se laskettiin vesille 23. helmikuuta 1758.


title: HMS Shrewsbury (1758)

text: Aluksen miehistö upotti aluksen 1783.


title: HMS Lenox (1758)

text: HMS Lenox oli Britannian Kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.


title: HMS Lenox (1758)

text: Alus tilattiin 17. marraskuuta 1755 70-tykkisenä kolmannen luokan linjalaivana Chathamin telakalta. Se laskettiin vesille 25. helmikuuta 1758.


title: HMS Lenox (1758)

text: Alus upotettiin aallonmurtajaksi 1784.


title: HMS Mars (1759)

text: HMS Mars oli Britannian Kuninkaallisen laivaston vuonna 1759 vesillelaskettu Dublin-luokan 74-tykkinen kolmannen luokan linjalaiva.


title: HMS Mars (1759)

text: Alus tilattiin 17. marraskuuta 1755 70-tykkisenä kolmannen luokan linjalaivana Woolwichin telakalta. Se laskettiin vesille 15. maaliskuuta 1759.


title: HMS Mars (1759)

text: Alus osallistui 20. marraskuuta 1759 Quiberoninlahden taisteluun kommodori James Youngin lippulaivana. Alus siirrettiin satamapalvelukseen 1778 ja se myytiin 1784.


title: HMS Resolution (1758)

text: HMS Resolution oli Britannian Kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.


title: HMS Resolution (1758)

text: Alus tilattiin 24. marraskuuta 1755 70-tykkisenä kolmannen luokan linjalaivana Birdiltä Northamista. Se laskettiin vesille 14. joulukuuta 1758.


title: HMS Resolution (1758)

text: Alus osallistui 20. marraskuuta 1759 Quiberoninlahden taisteluun päällikkönään Henry Speke. Se vastaanotti Ranskan laivaston "Formidablen" antautumisen. Yöllä nousseen myrskyn aikana alus ajautui matalikolle Four Shoalisa menettäen mastonsa.


title: Metal Ligaenin kausi 2014–2015

text: Metal Ligaenin kausi 2014–2015 oli Tanskan jääkiekon pääsarjan Metal Ligaenin 55. kausi. Tanskan mestaruuden voitti lopulta SønderjyskE Ishockey, jolle mestaruus oli historian yhdeksäs ja jo kolmas perättäinen.


title: Metal Ligaenin kausi 2014–2015

text: Vähintään neljä ottelua pelanneet maalivahdit.


title: Egyptin asevoimat

text: Egyptin asevoimat ovat ehkäpä Afrikan vahvimmat, ja Lähi-idän toiseksi suurimmat. Egyptin asevoimilla on myös enemmän käytännön taistelukokemusta kuin monilla muilla alueen armeijoilla. Armeija on yhteensä noin 450 000 hengen vahvuinen.


title: HMS Burford (1757)

text: HMS Burford oli Britannian Kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.


title: HMS Burford (1757)

text: Alus tilattiin 19. tammikuuta 1757 Chathamin telakalta. Se laskettiin vesille 1757.


title: HMS Burford (1757)

text: Alus myytiin 1785.


title: HMS Burford

text: HMS Burford on ollut kolmen Britannian kuninkaallisen laivaston aluksen nimenä:


title: HMS Dorsetshire (1757)

text: HMS Dorsetshire oli Britannian Kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.


title: HMS Dorsetshire (1757)

text: Alus tilattiin 19. tammikuuta 1757 Chathamin telakalta. Se laskettiin vesille 13. joulukuuta 1757.


title: HMS Dorsetshire (1757)

text: Alus pakotti 29. huhtikuuta 1758 Biskajanlahdella Ranskan laivaston "Raisonnablen" antautumaan taistelun päätteeksi. Alus romutettiin 1775.


title: HMS Boyne (1766)

text: HMS Boyne oli Britannian Kuninkaallisen laivaston vuonna 1766 vesillelaskettu Burford-luokan 70-tykkinen kolmannen luokan linjalaiva.


title: HMS Boyne (1766)

text: Alus tilattiin 13. toukokuuta 1758 Plymouthin telakalta. Se laskettiin vesille 31. toukokuuta 1766.


title: HMS Boyne (1766)

text: Alus romutettiin 1783.


title: Kenney Jones

text: Kenneth Thomas "Kenney" Jones (s. 16. syyskuuta 1948) on englantilainen rumpali, joka on vaikuttanut muun muassa The Small Faces, The Faces ja The Who -yhtyeissä. Jones tuli The Whon edesmenneen Keith Moonin tilalle loppusyksystä 1978.


title: Kenney Jones

text: Jones on vaikuttanut yhtyeissä vuodesta 1964 lähtien ja merkityksellinen ura alkoi vuotta myöhemmin The Small Faces -modyhtyettä perustettaessa. Jones soitti yhtyeessä rumpuja yhtyeen The Facesin hajoamiseen saakka vuoteen 1975. Marraskuussa 1978 The Whon kitaristi Pete Townshend pyysi 1960-luvun modpiireistä tuttua Jonesia yhtyeeseen yliannostukseen kuolleen Keith Moonin korvaajaksi. Jones jätti The Whon vuonna 1988, koska hänen soittotekniikkansa ei miellyttänyt laulaja Roger Daltreytä. Jones palasi lavalle The Whon kanssa kesällä 2014 soittamaan keikan Huntwoodin poolokerholla, jonka Jones itse omistaa.


title: Kenney Jones

text: Jones tunnetaan konservatiivipuolueen kannattajana ja ketunmetsästyksen tukijana. Jonesilla todettiin eturauhassyöpä syyskuussa 2013


title: Autovaras

text: Autovaras on vuonna 1991 valmistunut suomalainen draamasarja, jonka on ohjannut ja käsikirjoittanut Taavi Kassila. Autovarkaan ensiesitys nähtiin Yle TV2:lla helmikuussa 1991. Sarjan pääosassa nähdään Antti Majanlahti.


title: Autovaras

text: Autovarkaan pääosassa on Jesse Ovaskainen (Majanlahti), joka on nuorisorikollinen. Kaverinsa Vekan (Sampsa Helminen) kanssa Jesse on varastanut autoista stereoita ja myynyt näitä eteenpäin. Jessellä on vaikeuksia kotona, hänen vanhempansa Marja-Leena (Tuija Ernamo) ja Purtsi (Matti Viironen) ovat eronneet ja Purtsista on tullut alkoholisti. Jesse haluaa myös tehdä vaikutuksen Tuijaan (Sanna Salminen) ja tätä varten hän varastaa hienon auton.


title: Työläisäiti

text: Työläisäiti on Helsingin Alppiharjussa Sturenkadun ja Läntisen Brahenkadun risteykseen jäävässä puistikossa sijaitseva veistos. Kuvanveistäjä Panu Patomäen toteuttama "Työläisäiti" paljastettiin vuonna 1996.


title: Työläisäiti

text: Pronssiin valettu veistos on hieman luonnollista kokoa suurempi patsas, joka esittää lakanapyykkistä vettä pois vääntävää äitiä ja tytärtä. Kaupunkilaiset ovat nimeneet äitiä esittävän patsaan osan Lyyliksi ja tyttären Liisaksi. Usein tämän "Työläisäiti"-patsaan luo on tuotu kukkia, varsinkin äitienpäivänä, koska se on muistomerkki äidille. Patsas päljastettiin äitienpäivänä 12. toukokuuta 1996. Suuri joukko kaupunkilaisia oli kokoontunut tähän tilaisuuteen, jossa tasavallan presidentin puoliso rouva Eeva Ahtisaari toimi patsaan paljastajana. Ajatus tällaisesta muistomerkistä oli syntynyt neljä vuotta aikaisemmin vuonna 1992 Vallilan Päijänne-saunan saunaporukassa. Hankkeen toteuttajia olivat muun muassa niin sanotut Kirstarin jengiläiset, jotka asuivat lapsuudessaan Kirstinkadulla sekä monet muut hankkeeseen mukaan lähteneet kaupunkilaiset. Aktiiviset kaupunkilaiset toteuttivat tämän aloitteen ja patsastoimikunta järjesti hankeelle rahoitusta erilaisilla varainhankintatempauksilla. Veistoksen on sanottu olevan "jäntevää realismia".


title: Työläisäiti

text: Taideteos on antanut nimen koko pikkuruiselle puistolle. Tässä "Työläisäidin puistossa" on muutama puu, istutuksia ja kallio, johon patsas on kiinnitetty. Helsingin kaupunki järjesti vuonna 2004 patsaalle pysyvän valaistuksen 60-vuotislahjana presidentti Tarja Haloselle.


title: Chaïm Soutine

text: Chaïm Soutine (1894–1943) oli juutalaista syntyperää ollut liettualais-ranskalainen taidemaalari. Vuonna 1910 hän opiskeli Vilnan akatemiassa ja vuodesta 1911 Pariisissa, jossa maalasi kiihkein siveltimenvedoin väreiltään hehkuvia, abstraktiutta läheneviä maisema- ja nuorukaiskuvia sekä karmeita aiheita kuten ruhoja. Hänen taiteessaan näkyy vahvoja ekspressionistisia vaikutteita ainakin Modiglianilta, van Goghilta ja El Grecolta. Soutine kuului Pariisin koulukuntaan. Hän oli aikansa ranskalaisista taidemaalareista ainoa, joka oli uransa alusta loppuun puhtaasti ekspressionisti. Hän oli itsensä kanssa ristiriidassa koettaessaan jäsentää pateettisten näkyjensä kaaosta. Soutinen ankara itsekritiikki sai hänet hävittämään töitään ja välttämään näyttelyihin osallistumista. Hänen mestaritöihinsä kuuluu ainakin "Punapukuinen nainen" (1922, yksityiskokoelmassa New Yorkissa). Hän teki myös muotokuvia, joissa on vaikutteita Modiglianilta.


title: Boštjan Goličič

text: Boštjan Goličič (s. 12. kesäkuuta 1989 Kranj, Slovenian ST, Jugoslavia) on slovenialainen jääkiekkoilija, joka pelaa Ranskan Ligue Magnusin Rapaces de Gapissa. Hän on pelipaikaltaan vasen laitahyökkääjä.


title: Boštjan Goličič

text: Goličič on HK Bledin kasvatti. Hän pelasi joukkueessa ensimmäiset miesten pelinsä 16-vuotiaana Itävallan neljänneksi korkeimmalla sarjatasolla Kärntner Elite Ligassa kaudella 2005–2006, jolloin Goličič voitti Bledin sisäisen piste- ja syöttöpörssin tehoilla 16+23=39, kuten myös seuraavalla kaudella 2006–2007 tehoilla 24+21=45. Tuolloin hän oli myös joukkueen paras maalintekijä. Goličič pelasi noin puolet kaudestaan Bledin A-nuorissa, joiden paras pistemies ja maalintekijä hän oli tehoilla 20+12=32, kuten myös pudotuspeleissä tehoilla 8+1=9. Goličič voitti Slovenian A-nuorten pudotuspelien maalipörssin ja kauden päätteeksi mestaruuden.


title: Boštjan Goličič

text: WHL-joukkue Calgary Hitmen varasi Goličičin 40. pelaajana . Hän vietti siellä kaksi seuraavaa kautta, jonka jälkeen Goličič palasi kaudeksi 2009–2010 vuoden mittaisella sopimuksella kotimaahansa pelaamaan Itävallan Erste Bank Eishockey Ligaa Olimpija Ljubljanan joukkueeseen. Hänen tulokaskautensa toi siellä 47 runkosarjaottelussa tehot 8+17=25. Olimpija pelasi kevätkaudella myös Slovenian pääsarjaa, jossa Goličič oli joukkueen paras maalintekijä tehtyään neljässä ottelussa viisi osumaa. Pudotuspeleissä hän oli tehoilla 3+4=7 Olimpijan paras pistemies isoveljensä Jurij'n kanssa. Kolmannen Olimpija-kautensa 2011–2012 päätteeksi Goličič voitti Slovenian-mestaruuden.


title: Boštjan Goličič

text: Kaudeksi 2012–2013 Goličič siirtyi Ranskan Ligue Magnusin Diables Rouges de Briançoniin, jonka paras maalintekijä hän oli kevään 2013 pudotuspeleissä seitsemällä osumallaan. Goličič voitti kauden aikana Ranskan cupin. Kauden 2013–2014 päätteeksi hän voitti Ranskan-mestaruuden. Kaudeksi 2014–2015 Goličič siirtyi HC Gapiin, jonka varakapteeniksi hän nousi. Goličič jakoi tehoilla 13+9=22 joukkueen sisäisen maalipörssin toisen sijan Matt Carterin kanssa ja sisäisen pistepörssin kolmannen sijan Chad Langlaisin kanssa. Hän voitti myös Gapin sisäisen tehotilaston lukemalla +13. Goličič jakoi kevään 2015 pudotuspelien maalipörssin voiton kymmenellä osumallaan joukkuetoverinsa Radim Valchařin kanssa. Hän voitti kauden päätteeksi Ranskan-mestaruuden. Kaudella 2015–2016 Goličič jakoi Gapin sisäisen maalipörssin toisen sijan Marc-André Bernierin kanssa ja sijoittui sisäisessä pistepörssissä kolmanneksi. Hän voitti myös joukkueen sisäisen tehotilaston lukemalla +17. Ranskan cupissa Goličič oli Gapin paras pistemies ja syöttäjä tehoilla 6+10=16.


title: Boštjan Goličič

text: Goličič edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015. Goličič jakoi ensimmäisessä turnauksessa Slovenian sisäisen tehotilaston voiton Rok Tičarin kanssa lukemalla +2. Hän pelasi myös I-divisioonan MM-kilpailuissa vuonna 2010 voittaen B-lohkon kultaa sekä IA-divisioonan MM-kilpailuissa vuosina 2012 ja 2014 voittaen molemmista turnauksista kultaa.


title: Boštjan Goličič

text: Goličič pelasi myös alle 20-vuotiaiden I-divisioonan MM-kilpailuissa vuosina 2008 ja 2009, joista ensimmäinen turnaus päättyi B-lohkon pronssiin. Hän voitti jälkimmäisen turnauksen jäähypörssin 33 minuutillaan. Goličič pelasi myös alle 18-vuotiaiden I-divisioonan MM-kilpailuissa vuosina 2006 ja 2007 voittaen molemmista turnauksista päättyi A-lohkon hopeaa. Ensimmäisessä turnauksessa hän oli tehoilla 4+1=5 Slovenian sisäisen maalipörssin ja jakoi sisäisen pistepörssin voiton Andrej Židanin kanssa.


title: Boštjan Goličič

text: Goličičin isoveli Jurij on entinen Slovenian maajoukkuekiekkoilija.


title: Niemenlampi (Parkano)

text: Niemenlampi on Pirkanmaalla Parkanossa Lamminkosken kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Niemenlampi on osa Kuivasjärven lähialuetta.


title: Niemenlampi (Parkano)

text: Lammen pituus on 750 metriä, leveys 350 metriä ja sen pinta-ala on 7,7 hehtaaria. Se sijaitsee Kuivasjärven laskujoessa, jonka eri osuuksilla on eri nimiä. Joen alkuosaa kutsutaan Kuivasjoeksi, Niemenlammen ja Ruonanlammen väliä Ruonanjoeksi ja Ruonanlammesta eteenpäin eli joen alajuoksua Jarvanjoeksi. Jarvasjoki laskee Linnanjärveen. Joki virtaa lammen läpi. Lampi ja joki on täysin peltomaiseman keskellä. Rantaviivan pituus on 1,3 kilometriä. Lähiympäristössä sijaitsee kahdeksan maatilaa ja rantaan on rakennettu neljä vapaa-ajan asuntoa. Kylätie kiertää sekä lammen että joen uoman.


title: Niemenlampi (Parkano)

text: Jokiuomaa on yli sadan vuoden aikana perattu ja joessa olevien lampien vedenpintaa samalla alennettu. Kun joessa oleva lampia arvioidaan, tulisi Niemenlampea kohdella historiallisista syistä omana lampenaan ja Linnanlahti tulisi samasta syystä katsoa kuuluvan Ruonanlampeen. Vanhoista Parkanon ja Kihniön pitäjänkartoista näkee, kuinka Niemenlammen luusua on kapea ja kuinka Linnanlahden ja Ruonanlammen väli on lähes yhtä leveä kuin Ruonanlampi koko matkaltaan.


title: Niemenlampi (Parkano)

text: Vuoden 1959 painetussa peruskartassa tilanne on muuttunut selvästi. Linnanlahti on kuin oma lampensa, jonka vedenpinta on yhtä korkealla molempien lampien kanssa. Nyt se vaikuttaisi kuuluvan läheisesti Niemenlampeen ennemmin kuin Ruonanlampeen. Matala Niemenlampi on alkanut ruohottumaan länsirannastaan.


title: Ruonanlampi (Parkano)

text: Ruonanlampi on Pirkanmaalla Parkanossa Lamminkosken kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Ruonanlampi on osa Kuivasjärven lähialuetta.


title: Ruonanlampi (Parkano)

text: Järven pituus on 550 metriä, leveys 200 metriä ja sen pinta-ala on 3,7 hehtaaria. Se sijaitsee Kuivasjärven laskujoessa, jonka eri osuuksilla on eri nimiä. Joen alkuosaa kutsutaan Kuivasjoeksi, Niemenlammen ja Ruonanlammen väliä Ruonanjoeksi ja Ruonanlammesta eteenpäin eli joen alajuoksua Jarvanjoeksi. Jarvasjoki laskee Linnanjärveen kapean ja lopuksi koskisen osuuden jälkeen. Ruonanlammen pohjoisosa on metsää, mutta eteläosa rajautuu peltomaahan. Lokalammen laskuoja laskeen Ruonanjokeen Ruonanlammen yläpuolelle. Lampeen laskee myös viisi pelto- tai metsäojaa. Linnanlahti, Ruonanlahti ja niiden väliin jäävä lampare ovat alkaneen matalina vesistöin ruohottumaan. Ruonanlampea on hiljattain ruopattu virtaaman säilyttämiseksi. Rantaviivan pituus on 850 metriä. Lammen lähiympäristössä sijaitsee viisi maatilaa. Rannalle ei ole rakennettu mitään eikä sinne johda myöskään teitä. Valtatie 3 ohittaa lammen 250 metrin etäisyydeltä.


title: Ruonanlampi (Parkano)


title: Ruonanlampi (Parkano)

text: Vuoden 1959 painetussa peruskartassa tilanne on muuttunut selvästi. Linnanlahti on kuin oma lampensa, jonka vedenpinta on yhtä korkealla kuin molemmissa lammissa. Entinen pitkä Ruonanlampi käsittää nykyään kapean jokiuoman ja kolme perusuomaa leveämpää lampea.


title: Hugh Fraser

text: Hugh Fraser (s. 7. lokakuuta 1950) on englantilainen näyttelijä, teatteriohjaaja ja kirjailija. Hänet tunnetaan erityisesti kapteeni Arthur Hastingsin roolista "Hercule Poirot" -televisiosarjassa.


title: Hugh Fraser

text: Myöhemmin Fraser on ryhtynyt kirjailijaksi. Hänen ensimmäinen romaaninsa "Harm", julkaistiin vuonna 2015. Toinen romaani "Threat" julkaistiin vuonna 2016 ja kolmas romaani "Malice" vuonna 2017.


title: Niels Larsen Stevns

text: Niels Larsen Stevns (1864–1941) oli tanskalainen taidemaalari, joka maalasi ainakin uskonnollisia aiheita, maisemia, muotokuvia sekä freskoja. Hänen freskojaan on muun muassa H. C. Andersenin talossa Odensessa ja Hjørringin keskuskirjastossa, Helligångshusetissa Slagelsessa. Larsen Stevns oli myös kuvanveistäjä.. Monumentaalimaalauksessa Larsen Stevns seurasi Joakim Skovgaardia (1856–1936).


title: Liesilampi

text: Liesilampi eli Liesilammi on Pirkanmaalla Parkanossa Kuivasjärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Liesilampi on osa Vääräjoen valuma-aluetta.


title: Liesilampi

text: Lammen pituus on 250 metriä, leveys 100 metriä ja sen pinta-ala on 1,6 hehtaaria. Se sijaitsee keskellä ojitettua Liesinevaa, joiden suo-ojista vain yksi laskee lampeen. Toinen oja toimii laskuojana, joka yhtyy pohjoisempana Myllyluomaan ennen Matkuslammen kierto-ojia. Rantaviivan pituus on 550 metriä. Ranta on kauttaaltaan suota, jossa kasvaa harvaa puustoa. Lampi on autio, mutta sen rannan läheisyyteen johtaa traktorinura.


title: Liesilampi

text: Vanhassa 1800-luvulla valmistuneessa Parkanon ja Kihniön pitäjänkartassa lampi on piirretty nimettömänä keskelle koskematonta suota. Vuoden 1959 painetussa peruskartassa Liesilammesta oli kaivettu yhdysoja Myllyluomaan. Suolla näkyi tuolloin latoja, jotka on rakennettu joko heinänsäilytykseen tai turpeen kuivatukseen. Vasta vuoden 1985 peruskartassa suon pohjoisosa on ojitettu tiheästi.


title: Michael Ankeny

text: Michael Ankeny (s. 17. tammikuuta 1991 Deep Haven) on yhdysvaltalainen alppihiihtäjä, joka edustaa Buck Hill Ski Racing Clubia.


title: Michael Ankeny

text: Ankeny kilpaili maailmancupissa ensimmäisen kerran Kitzbühelin pujottelussa tammikuussa 2011. Maailmancupin pisteille hän pääsi ensimmäisen kerran Adelbodenin pujottelussa tammikuussa 2016 oltuaan 21:s. Parhaimmillaan hän on ollut 19:s Kitzbühelin pujottelussa tammikuussa 2016.


title: Tim Kelley

text: Tim Kelley (s. 20. toukokuuta 1986 Burlington) on yhdysvaltalainen alppihiihtäjä, joka edustaa Cochran Ski Clubia.


title: Tim Kelley

text: Kelley kilpaili maailmancupissa ensimmäisen kerran Beaver Creekin pujottelussa joulukuussa 2006. Maailmancupin pisteille hän pääsi ensimmäisen kerran Wengenin pujottelussa tammikuussa 2016 oltuaan 12:s. Se on myös toistaiseksi hänen paras sijoituksensa maailmancupissa. Vailin / Beaver Creekin MM-kilpailuissa 2015 Kelley sijoittui pujottelussa 23:nneksi.


title: Breezy Johnson

text: Breezy Johnson (s. 19. tammikuuta 1996) on yhdysvaltalainen alppihiihtäjä, joka edustaa Rowmark Ski Academya.


title: Breezy Johnson

text: Johnson kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 41:nneksi. Maailmancupin pisteille hän pääsi ensimmäisen kerran Garmisch-Partenkirchenin syöksylaskussa helmikuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan kymmenes Cortina d'Ampezzon syöksylaskussa tammikuussa 2017. Parhaimmillaan hän on sijoittunut neljänneksi Garmisch-Partenkirchenin syöksylaskussa helmikuussa 2018.


title: Breezy Johnson

text: Saknt Moritzin MM-kilpailuissa 2017 hän sijoittui syöksylaskussa 15:nneksi. Pyeongchangin olympialaisissa 2018 hän oli syöksylaskussa seitsemäs ja supersuurpujottelussa neljästoista.


title: Anouk Bessy

text: Anouk Bessy (s. 18. toukokuuta 1995) on ranskalainen alppihiihtäjä, joka edustaa Ski Club de Puy Saint Vincentiä.


title: Anouk Bessy

text: Bessy kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 32:nneksi. Maailmancupin pisteille hän pääsi ensimmäisen kerran Altenmarkt-Zauchenseen syöksylaskussa tammikuussa 2016 oltuaan 24:s. Se on myös toistaiseksi hänen paras sijoituksensa maailmancupissa.


title: Neper

text: Neper tai Nepri oli muinaisessa Egyptissä palvottu viljan jumala. Neperin naispuolinen vastine oli viljan jumalatar Nepit.


title: Tutu (jumala)

text: Tutu oli muinaisessa Egyptissä myöhäiskaudella palvottu kansanomainen jumala. Tutu oli hautojen suojelija ja myöhemmin painajaisten karkottaja.


title: Joakim Skovgaard

text: Joakim Skovgaard (1856–1933) oli tanskalainen taidemaalari ja kuvanveistäjä, joka teki henkilö- ja satuaiheisia kuvia sekä uskonnollisia alaa uudistaneita monumentaalisia teoksia. Hän työskenteli myös taideteollisuuden usealla alalla. 1920-luvun alkupuolella hän oli Kööpenhaminan taideakatemiassa professorina. Hän oli monumentaalimaalauksen uranuurtaja. Skovgardin päätyö on suurisuuntainen Viborgin tuomiokirkon freskomaalaus-, kattomaalaus- ja lasimaalauskoristus (1901–1906 sekä 1912–1913). Siinä uskonnollinen tunne yhtyy dekoratiivisuuteen. Tämän työn lisäksi hänen töitään ovat ainakin valtava "Kristus kuolleiden valtakunnassa" vuosilta 1891–1894 sekä Lundin tuomiokirkon kuorin mosaiikit. Ateneumissa on hänen maalauksensa "Ritari kauriin hahmossa" (1920). Myös hänen isänsä Peter Christian Skovgaard (1817–1875) ja veljensä Niels Skovgaard (1858–1938) olivat taidemaalareita.


title: Wadj-wer

text: Wadj-wer (muinaisegyptin ""Suuri sini-vihreä"" oli muinaisessa Egyptissä palvottu hedelmällisyyden jumala. Wadj-wer oli Välimeren ja Niilin suiston järvien henkilöitymä.


title: Drew Duffy

text: Drew Duffy (s. 1. kesäkuuta 1995) on yhdysvaltalainen alppihiihtäjä, joka edustaa Green Mountain Valley Schoolia.


title: Drew Duffy

text: Duffy kilpaili maailmancupissa ensimmäisen kerran Lake Louisen syöksylaskussa marraskuussa 2015. Maailmancupin pisteille hän pääsi ensimmäisen kerran Kitzbühelin superalppiyhdistetyssä tammikuussa 2016 oltuaan 27:s.


title: Pakko-ohjattu venttiilikoneisto

text: Pakko-ohjattu venttiilikoneisto eli desmodrominen venttiilikoneisto tarkoittaa lautasventtiilin liikutusmekanismia, jossa nokka-akselin nokka sekä avaa että sulkee venttiilin. Tämä eroaa tavanomaisesta nokka-akselilla ohjatusta venttiilikoneistosta siten, että tavanomaisessa toteutuksessa nokka avaa venttiilin ja jousi sulkee sen. Pakko-ohjatussa venttiilikoneistossa sen sijaan nokkamekanismi tuottaa sekä venttiilin avaamiseen että sulkemiseen tarvittavan voiman ja täsmällisen ohjauksen, ja näin ollen jousta ei tarvita venttiilin sulkevan voiman tuottamiseen.


title: Antiikin Korintin arkeologinen museo

text: Antiikin Korintin arkeologinen museo () on arkeologinen museo antiikin Korintin arkeologisella alueella Archaía Kórinthoksen kylässä Kreikassa. Se esittelee Korintin ja sen ympäristön kaivauksissa löydettyä esineistöä pääosin antiikin ajalta.


title: Antiikin Korintin arkeologinen museo

text: Museo on perustettu vuonna 1931. Museorakennuksen suunnitteli W. Stuart Thompson ja se valmistui vuonna 1932. Museon rakensi Korintin arkeologiset kaivaukset suorittanut American School of Classical Studies at Athens eli Yhdysvaltain arkeologinen koulu Ateenassa. Museota laajennettiin vuonna 1950. Vuonna 1990 museossa tapahtui varkaus, jossa viedyt esineet saatiin takaisin vuonna 2001. Vuonna 2015 museoon oli valmistumassa uusi laajennos.


title: Antiikin Korintin arkeologinen museo

text: Museon kokoelmiin kuuluu esineitä esihistorialliselta ajalta bysanttilaiselle ajalle, pääpainon ollessa antiikin ajassa. Suurin osa esineistä on peräisin antiikin Korintista, mutta museossa on myös muualta Korinthiasta, kuten Teneasta, löydettyä esineistöä. Esineisiin kuuluu muun muassa roomalaiselta ajalta peräisin olevia hallitsijoiden ja merkkihenkilöiden kuvapatsaita, roomalaisten huviloiden lattiamosaiikkeja, Asklepieionista löydettyjä votiivilahjoja, kreikan- ja latinankielisiä piirtokirjoituksia sekä löytöjä Korintin myöhäisroomalaisen ajan juutalaisesta synagogasta ja varhaiskristillisen ajan hautausmailta.


title: Niels Skovgaard

text: Niels Kristian Skovgaard (1858–1938) oli tanskalainen taidemaalari, kuvanveistäjä ja keraamikko ja kansansatujen kuvittaja. Skovgaardin veistotaide liittyy vahvasti hänen kotimaansa historiaan ja maalaustaide on perinteisen maisemamaalauksen mukaista. Skovgaardin töitä ovat muun muassa vuodelta 1889 oleva "Naisten tanssi Megarassa" (Kööpenhamina), Vartovin Grønnegaardenissa sijaitseva Gruntvigin muistomerkki vuosilta 1925–1931, terrakottareliefi "Aage ja Else" (1887, Kööpenhamina) sekä Ateneumissa oleva "Mökki Hallandissa" (ajoittamaton). Myös hänen isänsä Peter Christian Skovgaard (1817–1875) ja veljensä Joakim Skovgaard (1856–1933) olivat taidemaalareita.


title: Pythagóreion arkeologinen museo

text: Pythagóreion arkeologinen museo () on arkeologinen museo Pythagóreion kylässä Sámoksen saarella Kreikassa. Se esittelee saarelta löydettyä antiikin aikaista esineistöä.


title: Pythagóreion arkeologinen museo

text: Museo perustettiin 1900-luvun alussa. Se toimi pitkään Pythagóreion kunnantalossa. Vuonna 2010 otettiin käyttöön uusi museorakennus, joka sijaitsee erään arkeologisen alueen laidalla kylän keskustassa. Sámoksella toimii myös Sámoksen arkeologinen museo, joka sijaitsee Sámoksen kaupungissa.


title: Pythagóreion arkeologinen museo

text: Museon kokoelmiin kuuluu noin 3 000 esinettä. Ne ajoittuvat neoliittiselta kaudelta 4000-luvulta eaa. varhaisbysanttilaiselle kaudelle 600-luvulle jaa. Ne ovat peräisin Pythagóreion paikalla sijainneen antiikin aikaisen Samoksen kaupungin arkeologisilta kaivauksilta sekä muista kaivauksista eri puolilta saarta, mukaan lukien Kástron kivikautinen asutus. Esineisiin kuuluu esimerkiksi veistoksia, keramiikkaa, votiivilahjoja, rakennusten koristeosia, jalokiviä ja rahoja, hautakiviä sekä muita esineitä.


title: Pythagóreion arkeologinen museo

text: Merkittävimpiin esineisiin kuuluvat muun muassa marmorinen Aiakeen, Samoksen tyranni Polykrateen isän, patsas, jonka Aiakes oli omistanut Heralle, noin vuodelta 540 eaa.; keisari Trajanuksen marmorinen noin 2,7 metriä korkea patsas; Augustuksen ja Claudiuksen marmoriset rintakuvat; marmorinen temppelinmuotoinen sarkofagi noin vuodelta 550–500 eaa.; Diagoras Deloslaisen palmettikoristeinen hautakivi noin vuodelta 530 eaa.; toinen Chórasta löydetty palmettikoristeinen hautakivi noin vuodelta 500–490 eaa.; sekä 300 bysanttilaisaikaisesta rahakätköstä löydettyä rahaa 600-luvulta.


title: Samothrákin arkeologinen museo

text: Samothrákin arkeologinen museo (; myös "Samothraken arkeologinen museo") on arkeologinen museo Palaiópolin kylässä Samothrákin saarella Kreikassa. Se toimii Suurten jumalten pyhäkköalueen yhteydessä ja esittelee pääosin sen alueelta löydettyä antiikin aikaista esineistöä.


title: Samothrákin arkeologinen museo

text: Museo on perustettu vuonna 1939 ja museorakennus rakennettiin vuosina 1939–1955. Sitä laajennettiin vuosina 1960–1961. Museon rakensi American School of Classical Studies at Athens eli Yhdysvaltain arkeologinen koulu Ateenassa.


title: Samothrákin arkeologinen museo

text: Museon kokoelmiin kuuluu esineistöä antiikin Samothraken pyhäkköalueelta sekä Samothraken kaupungista ja sen hautausmaalta, jotka kummatkin sijaitsivat Palaiópolin lähellä. Esineisiin kuuluu muun muassa rakennusten koristeosia, veistoksia, keramiikkaa, piirtokirjoituksia ja rahoja.


title: Samothrákin arkeologinen museo

text: Merkittävimpiin esineisiin kuuluvat muun muassa myöhäiseltä geometriselta kaudelta olevat "kantharos"-juoma-astiat (600-luvun alku eaa.); Eufiletos-maalarin tyyliä edustava attikalainen amfora, jonka kuvitus esittää mm. Athenea (525 eaa.); mustakuviotekniikalla koristeltu "pelike", jonka kuvitus esittää Heraklesta ja Dionysosta puristamassa ja maistamassa viiniä (noin 500–490 eaa.); persialainen leijonanmuotoinen kultaneula Akhaimenidien hallitsijasuvun ajalta (400-luku eaa.); Kuorotanssijoiden salin eli Temenoksen marmoriset friisit, jotka esittävät tanssivaa naisten kuoroa (noin 340 eaa.); Arsinoeionin eli Arsinoe II:n rotundan koristeosat (288–281 eaa.); Ptolemaios II:n propylonin aarnikotkia kuvaavat koristeosat (285–281 eaa.); sekä Anaktoronista löydetty kaksikielinen piirtokirjoitus, joka kielsi sisäänpääsyn rakennuksen "adytoniin" vihkiytymisriittejä suorittamattomilta (1. vuosisata).


title: Samothrákin arkeologinen museo

text: Museossa on myös pyhäkköalueelta vuonna 1863 löydetyn Samothraken Niken kopio. Alkuperäinen patsas on Louvressa.


title: Shivamogga

text: Shivamogga (aiemmin Shimoga) on kaupunki ja Shivamoggan piirikunnan hallintokeskus Karnatakan osavaltion keskiosassa Intiassa. Kaupungissa asui 424 920 ihmistä vuonna 2011 väestönlaskennan mukaan.


title: Tyler Back

text: Tyler Bishop Back (s. 6. huhtikuuta 1993 Falls Church, Virginia) on yhdysvaltalainen jalkapallomaalivahti, joka edustaa Veikkausliigassa pelaavaa Rovaniemen Palloseuraa.


title: Tyler Back

text: Back pelasi vuodet 2011–2013 Mary Washingtonin yliopiston Eagles-joukkueessa ja vuonna 2015 Oregonin osavaltionyliopiston Beavers-joukkueessa. Helmikuussa 2016 Back siirtyi treenijakson jälkeen Suomen Veikkausliigan Rovaniemen Palloseuraan.


title: Gulabi Gang

text: Gulabi Gang on ryhmä intialaisia naisaktivisteja. Ryhmä koostuu pinkkeihin sareihin pukeutuvista ja bambukeppejä kantavista naisista, jotka puolustavat perheväkivallan tai hyväksikäytön kohteeksi joutuneita. Ryhmän perusti Sampat Pal Devi vuonna 2006 Bundelkhandin alueella Uttar Pradeshissa, mutta se on ollut viime vuosina aktiivinen halki Pohjois-Intian.


title: Serafin Wiestner

text: Serafin Wiestner (s. 20. heinäkuuta 1990 Ilanz) on sveitsiläinen ampumahiihtäjä. Hän edustaa SC Trin -seuraa.


title: Serafin Wiestner

text: Wiestner aloitti ampumahiihdon vuonna 2004. Hän kilpaili nuorten MM-kisoissa 2008–2011 parhaana sijoituksenaan pikakilpailun viides sija Nové Městossa vuonna 2011. EM-kisoihin hän osallistui vuosina 2010, 2011 ja 2013 sijoittuen parhaimmillaan 15:nneksi normaalimatkalla Ridnaun–Val Ridannassa 2011.


title: Serafin Wiestner

text: Ensimmäisissä aikuisten arvokisoissaan, Sotšin talviolympialaisissa 2014, Wiestner oli pikamatkalla 40:s, takaa-ajossa 56:s ja viestissä 14:s. Kontiolahden MM-kilpailuissa 2015 hänen paras henkilökohtainen sijoituksensa oli pikamatkan 29:s. Oslon MM-kilpailuissa 2016 hän sijoittui pikamatkalla 11:nneksi. Pyeongchangin olympialaisissa 2018 hän oli pikakilpailussa yhdeksäs.


title: Serafin Wiestner

text: Ampumahiihdon maailmancupissa Wiestner debytoi tammikuussa 2014 Oberhofin pikakilpailussa ollen 45:s. Ensimmäiset pisteensä hän saavutti saman vuoden maaliskuussa ollen Kontiolahden pikamatkalla 29:s. Ensimmäistä kertaa Wiestner sijoittui kymmenen parhaan joukkoon helmikuussa 2016 ollen Presque Islen pikamatkalla viides.


title: Serafin Wiestner

text: Ammatiltaan Wiestner on rajapoliisi.


title: Juustoportti

text: Juustoportti on jalasjärveläinen meijerialan perheyritys, jonka päätuotteita ovat juustot. Sillä on myös tienvarsikahvilat Kurikan Jalasjärvellä Kolmostien ja Mäntsälässä Nelostien varressa.


title: Juustoportti

text: Juustoportti kertoo olevansa Suomen suurin leipäjuuston, mozzarellan ja kellaroitujen juustojen valmistaja. Omien tienvarsikahviloiden lisäksi Juustoportilla on Juustokellari-myyntipisteitä suurimmissa päivittäistavarakaupoissa. Yrityksen muita tuotteita ovat maidot, piimät, voit, rahkat, smetanat, ranskankermat ja jogurtit.


title: Juustoportti

text: Juustoportin perusti vuonna 1989 maatilan poika Timo Keski-Kasari, joka opiskeli agrologiksi Ilmajoen maatalousoppilaitoksessa. Hän teki tulevan vaimonsa kanssa yhteisen opinnäytetyön kuvitteellisesta yrityksestä nimeltä Juustoportti. Pian ideasta tuli totta. Keski-Kasarin perhe oli jo 1960-luvulta asti toimittanut friisiläislehmiensä ternimaidosta tehtyä leipäjuustoa Jalasjärven Hirvijärveltä paikallisiin kauppoihin, ja Juustoportti ryhtyi jatkamaan tätä toimintaa suuremmassa mittakaavassa.


title: Juustoportti

text: 1990-luvun puolivälissä yritykseen palkattiin sveitsiläinen juustomestari Edi Wägeli, jonka johdolla Juustoportti lisäsi runsasaromisten kellarissa kypsytettävien juustojen tuotantoa. Näistä suosituimmaksi nousi Viinitarhurin juusto, jota kypsytetään 6–8 kuukautta ja sivellään aika ajoin punaviinillä.


title: Juustoportti

text: Vuonna 2015 Juustoportti käytti 35 miljoonaa litraa maitoa, josta miljoona litraa oli vuohenmaitoa. Sitä kerätään 700 kilometriä pitkän keräilyreitin varrella olevilta vuohitiloilta. Jalasjärven tuotantolaitoksen lisäksi juustoja ja muita tuotteita valmistetaan yrityksen vuonna 2011 ostamassa Ilmajoen meijerissä.


title: Juustoportti

text: Vuonna 2014 Juustoportin tuotteet voittivat kaksi kultamitalia kansainvälisessä premium-juustojen Käseade-kilpailussa Tirolissa vuohenjuustoillaan Vuohen Grand Reserve ja Vuohen Viinitarhuri. Ensimmäisen Vuoden elintarvike -palkintonsa Juustoportti sai 1993. Vuonna 2004 yritys sai valtakunnallisen yrittäjäpalkinnon ja vuonna 2007 valtakunnallisen hyvän työnantajan palkinnon.


title: Ylivuoton hautausmaa

text: Ylivuoton hautausmaa on Oulun seurakuntayhtymän omistama hautausmaa Oulun Vuoton Ylivuotolla.


title: Ylivuoton hautausmaa

text: Yli satavuotias hautausmaa tuli Oulun seurakuntien hoitoon vuonna 2009, Ylikiimingin liityttyä Ouluun. Se sijaitsee noin kolmekymmentä kilometriä kaakkoon eli Utajärven Sanginkylälle päin Ylikiimingin taajamasta, seututie 836:n varrella puolisentoista kilometriä Ylivuoton jälkeen. Hautausmaan osoite on Puolangantie 2586, 91300 Ylikiiminki.


title: Ylivuoton hautausmaa

text: Hautausmaa-alueen maasto on hiekkaista mäntykangasta, haudoilla on vain vähän pintakasvillisuutta. Hautausmaata ympäröi puuaita ja pääportin lähellä on puinen siunauskappeli. Myös muualle haudattujen muistopaikka on pääportin lähellä. Hautausmaa-alueen ja seututien välissä on pysäköintipaikka noin 40 autolle. Hautauksia Ylivuoton hautausmaalle on vuosittain tavallisesti alle kymmenen.


title: Tesla Model 3

text: Tesla Model 3 on Teslan sähköautomalli. Se on Teslan ensimmäinen keskivertokuluttajalle suunnattu malli, kun aikaisemmat ovat olleet merkittävästi kalliimpia. Auton toimitusten on tarkoitus alkaa vuoden 2017 jälkipuoliskolla.


title: Tesla Model 3

text: Yhden latauksen ajomatka on tarkoitus olla vähintään 350 kilometriä (215 mailia). Lähtöhinnaksi tavoitellaan 35 000 dollaria.


title: Tesla Model 3

text:
Mallin peitenimi kehitysvaiheessa oli BlueStar, ja tuotantomallin nimi piti alun perin olla Tesla Model E, mutta Fordilla oli jo oikeudet nimeen ja Tesla muutti nimen muotoon "Model 3".
Helmikuussa 2016 Tesla ilmoitti, että Model 3 esitellään 31. maaliskuuta ja 1 000 dollarin varausmaksun vaativia ennakkotilauksia aletaan vastaanottaa sen liikkeissä 31. maaliskuuta ja yleisesti 1. huhtikuuta. Toimitukset oli tarkoitus aloittaa vuoden 2017 lopussa. Model 3 esiteltiin 31. maaliskuuta 2016 ja Teslan mukaan sitä oli ennakkovarattu yli 100 000 kappaletta.


title: Tesla Model 3

text: Automallin ensimmäinen tuotantokappale valmistui heinäkuussa 2017. Ensimmäisille 30 asiakkaalle auto luovutetaan 28. heinäkuuta ja vuoden loppuun mennessä kuukausituotannon on jo tarkoitus olla 20 000 kappaletta.


title: Kaarlo Tuomi

text: Kaarlo Rudolph Tuomi (30. marraskuuta 1916 Ishpeming, Michigan, Yhdysvallat – 1. maaliskuuta 1995 Palm Beach, Florida, Yhdysvallat) oli amerikansuomalainen KGB:n ja FBI:n palveluksessa ollut kaksoisagentti.


title: Kaarlo Tuomi

text: Tuomen isäpuoli Robert Saastamoinen kuului kommunistiseen puolueeseen ja hän päätti vuonna 1933 keskellä lamakautta muuttaa Neuvostoliittoon perheineen. Kaarlo Tuomi oli metsätöissä Neuvosto-Karjalassa 1930-luvulla. Hän palveli vuosina 1939–1946 neuvostoarmeijassa ja oli muun muassa Suomen vastaisella rintamalla. Armeijasta päästyään Tuomi muutti asumaan Kiroviin jossa hän kävi pedagogisen instituutin ja toimi sitten eri kouluissa englannin kielen opettajana aina vuoteen 1957 saakka.


title: Kaarlo Tuomi

text: KGB värväsi Tuomen vuonna 1954. Koska hän osasi puhua sujuvasti englantia ja hänellä oli vielä Yhdysvaltain passi KGB ja GRU kouluttivat hänet ja lähettivät vuonna 1958 vakoilijaksi Yhdysvaltoihin. FBI pääsi kuitenkin selville Tuomen toiminnasta ja hänet saatiin ryhtymään kaksoisagentiksi. Tuomi työskenteli FBI:n ohjauksessa mutta hän jatkoi silti vielä KGB/GRU:n vakoilijana toimittaen venäläisille FBI:n antamaa aineistoa. Tätä jatkui aina vuoteen 1963 saakka.


title: Caroline Catz

text: Caroline Catz (o.s. Caplan, s. 19. lokakuuta 1969 Manchester, Iso-Britannia) on brittiläinen näyttelijä. Hänet tunnetaan parhaiten menestyssarjasta "Doc Martin", jossa hän on näyttellyt vuodesta 2004 päähahmon Tohtori Ellinghamin vaimoa Louisa Ellinghamia.


title: Caroline Catz

text: Lisäksi Catz näyttelee rikossarjassa "Ylikomisario Banks" rikoskomisario Helen Mortonia. "The Vice" rikossarjassa hän näyttelee konstaapeli Cheryl Hutchinsia.


title: Maahes

text: Maahes (muinaisegyptin ""Hän joka on tosi hänen vierellään"", ) oli muinaisessa Egyptissä palvottu leijonapäinen sodanjumala. Maahesia pidettiin luojajumala Ptahin ja kissajumala Bastetin tai Sakhmetin poikana. Nimen muita muotoja ovat Mihos, Miysis, Mios, Maihes ja Mahes.


title: Petba

text: Petba (muinaisegyptin ""Taivas-Ba"") oli muinaisessa Egyptissä palvottu koston jumala. Petbaa palvottiin etenkin Akhminin alueella Keski-Egyptissä.


title: Klemen Pretnar

text: Klemen Pretnar (s. 31. elokuuta 1986 Bled, Slovenian ST, Jugoslavia) on slovenialainen jääkiekkopuolustaja, joka pelaa Valko-Venäjän Ekstraligan Junost Minskissä. Hän laukoo oikealta.


title: Klemen Pretnar

text: Pretnar on HK Bledin kasvatti. Hän pelasi seurassa ensimmäiset miesten pelinsä vain 16-vuotiaana Interligassa ja Slovenian pääsarjassa kaudella 2002–2003. Kesken seuraavan kauden 2003–2004 Pretnar siirtyi Bledin A-nuorista Triglav Kranjin riveihin. Kaudella 2005–2006 hän oli joukkueen tehokkain puolustaja, paras syöttäjä ja Pretnar jakoi Kranjin sisäisen pistepörssin toisen sijan Tim Jurajevčičin kanssa. Hän pelasi joukkueessa Slovenian pääsarjaa kauteen 2008–2009 saakka, jolloin Pretnar siirtyi kesken kauden samassa liigassa pelaavan HD mladi Jesenicen riveihin.


title: Klemen Pretnar

text: Kaudeksi 2009–2010 Pretnar siirtyi vuoden mittaisella sopimuksella Itävallan Erste Bank Eishockey Ligan slovenialaisjoukkue HK Jesenicen riveihin. Hänen tulokaskautensa toi siellä 51 runkosarjaottelussa tehot 1+3=4. Pretnar edusti Jeseniceä kevätkaudella myös Slovenian pääsarjassa, jossa joukkueen kausi päättyi mestaruuteen, kuten myös seuraava kausi 2010–2011. Kaudella 2011–2012 hän oli Jesenicen tehokkain puolustaja EBEL:ssä tehoilla 2+12=14.


title: Klemen Pretnar

text: Pretnar siirtyi kaudeksi 2012–2013 jatkamaan EBEL-uraansa try-outin kautta vuoden mittaisella sopimuksella Villacher SV:n joukkueeseen. Hän pelasi siellä kolme kautta, jonka jälkeen Pretnar siirtyi kaudeksi 2015–2016 Vienna Capitalsin riveihin. Kaudeksi 2016–2017 hän siirtyi sieltä Valko-Venäjän Ekstraligan Junost Minskiin.


title: Klemen Pretnar

text: Pretnar edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015. Pretnar pelasi myös I-divisioonan MM-kilpailuissa vuonna 2010 voittaen B-lohkon kultaa sekä IA-divisioonan MM-kilpailuissa vuonna 2016, jolloin hän voitti kultaa.


title: Klemen Pretnar

text: Pretnar pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen A-lohkon pronssiin. Hän jakoi myös vuoden 2006 turnauksessa Slovenian sisäisen tehotilaston voiton kolmen muun pelaajan kanssa lukemalla +4. Pretnar pelasi myös alle 18-vuotiaiden I-divisioonan MM-kilpailuissa vuonna 2004.


title: Peter Christian Skovgaard

text: Peter Christian Skovgaard (1817–1875) oli tanskalainen taidemaalari. Hän maalasi varsinkin suuria tanskalaisia metsämaisemia ja oli yksi Tanskan ensimmäisistä merkittävistä maisemamaalareista. Skovgaard sai aiheita varsinkin Själlannista. Skovgaardin maisemamaalauksille on ominaista yksityiskohtaisuus ja tasapuolinen sommittelu. Skovgaard maalasi myös muotokuvia. Myös hänen kaksi poikaansa Joakim (1856–1933) ja Niels Skovgaard (1858–1938) olivat taidemaalareita.


title: Amalie Skram

text: Berta (Berthe) Amalie Skram, o.s. "Alver" (s. 22. elokuuta 1846 Bergen, Norja – 15. maaliskuuta 1905 Kööpenhamina, Tanska) oli tanskalais-norjalainen, realistinen kirjailija, aikansa merkittävin naispuolinen norjalainen kirjailija. Skram kuului Norjan ohjelmanaturalismin puhdastyylisimpiin edustajiin. Hänen pääteoksensa on naturalistinen sukuromaanisarja "Hellemyrsfolkene" (4 nid. 1887–1898), jossa Skram kertoo perinnöllisyyden ja ympäristön vaikutuksesta yksilöön. Hänen muita teoksiaan ovat ainakin "Constance Ring" (1885), "Lucie" (1888) sekä näytelmä "Agnete" (1893). Skramin romaaneissa henkilöt ovat usein perikatoon tuomittuja, naiset ympäristötekijöiden vuoksi rakkauteen ja äitiyteen pystymättömiä. Hän kuvaa tuotannossaan myös onnettoman avioliiton katkeria hedelmiä . Skram kirjoitti selvästi naisnäkökulmasta ja joutui taistelemaan yleistä mielipidettä vastaan, joka piti hänen romaanejaan epäsiveellisinä. Ollessaan vuosina 1884–1890 naimisissa tanskalaisen kirjailijan Erik Skramin kanssa hän asui Tanskassa, mutta hän ei koskaan tuntenut Tanskaa kotimaakseen.


title: Amalie Skram

text: Skramin mukaan on nimetty vuosittain myönnettävä norjalainen kirjallisuuspalkinto Amalie Skram -palkinto.


title: Johan Skjoldborg

text: Johan Martinus Nielsen Skjoldborg [sgjolbor] (1861–1936) oli tanskalainen kirjailija. Hän kirjoitti maahenkisiä teoksia, jossa kuvasi etenkin Jyllannin rahvasta ja talonpoikaiselämää. Hän kertoi pienviljelijöiden kohtaamista ongelmista, mikä sai jotkut tanskalaiset pienviljelijät rakentamaan hänelle kunnia-asunnon. Skjoldborg toimi myös työläisten elinehtojen parantamiseksi.


title: Milan Velimirović

text: Milan Velimirović (21. huhtikuuta 1952 Niš – 25. helmikuuta 2013 Belgrad) oli serbialainen shakinpelaaja, shakkitehtävien laatija, shakkitoimittaja ja -kirjailija. Hän oli tehtäväshakissa sekä laadinnan että ratkaisemisen suurmestari.


title: Milan Velimirović

text: Milan Velimirović syntyi Nišissä, Jugoslaviassa. Ammatiltaan hän oli ja toimi IBM:n ohjelmoijana 1990-luvun lopulla. Merkittävimmän työn hän kuitenkin teki tehtäväshakin saralla. Milan Velimirovićin ura tehtäväshakissa alkoi varhain. Jo vuonna 1974 hän alkoi toimittaa serbialaista "MAT"-lehteä. Hän työskenteli lehden toimittajana vuoteen 1985 asti. Sittemmin hän oli vuodesta 1994 "Mat Plus" -lehden päätoimittaja ja julkaisija. Kun lehti avasi internetsivut, hän oli verkkosivuston "Mat Plus Net" kehittäjä ja ylläpitäjä.


title: Milan Velimirović

text: Marjan Kovačevićin mukaan Velimirović oli keskeinen vaikuttaja modernin serbialaisen tehtävätaiteen synnyttämisessä ja Kovačević pitää häntä jugoslavialaisen tehtäväniekka Nenad Petrovićin työn jatkajana. Kansallisen toiminnan lisäksi Velimirović otti osaa moniin kansainvälisiin tapahtumiin. Ensimmäiseen kansainväliseen tehtäväshakin konferenssiin hän osallistui 1976, kun konferenssi järjestettiin Ribessä, Tanskassa.


title: Milan Velimirović

text: Laatijana Velimirović oli kansainvälistä huippuluokkaa. Tehtäväshakissa laadinnan arvonimet (kansainvälinen tehtävämestari ja tehtäväshakin suurmestari) myönnetään kansainvälisten valiotehtävien kokoelmissa eli FIDE-albumeissa kerättyjen pisteiden perusteella. Velimirović saavutti tehtävillään kansainvälisen tehtävämestarin arvoon vaadittavan pistemäärän vuonna 1984. Laadinnan suurmestarin arvon hän sai vasta vuonna 2010. Pitkä viive johtui siitä, että hän suhtautui kriittisesti FIDE-albumeihin, eikä vuosina 1985–1994 edes lähettänyt tehtäviään julkaistavaksi niissä. Paitsi tehtävien laatija ja ratkaisija, Velimirovic oli myös kansainvälinen tehtävätuomari vuodesta 1977 pätevyysalueenaan kaksi- ja kolmisiirtoiset mattitehtävät.


title: Milan Velimirović

text: Milan Velimirović oli myös huippuluokan shakkitehtävien ratkaisija. Hän sai ratkaisemisen suurmestarin arvon 1984. Hän oli ensimmäinen serbialainen ratkaisija, joka sai suurmestarin arvonimen. Ensimmäisiin ratkaisemisen MM-kisoihinsa hän osallistui Malinskassa 1977 sijoittuen tuolloin 8. sijalle. Myöhemmin hän osallistui MM-kisaan vielä 17 kertaa. Hän oli silloisen kotimaansa Jugoslavian joukkueessa voittamassa 1982 kultamitalia ratkaisemisen MM-kisoissa. Hän voitti myös useita muita mitaleja.


title: Milan Velimirović

text: Vuonna 2007 Velimirović lopetti siviilityönsä ohjelmoijana ja keskittyi kokonaan tehtäväshakkiin. Hänestä tuli täysipäiväisesti "Mat Plus"-lehden päätoimittaja. Lehdestä kehittyi merkittävä tehtäväshakillinen julkaisu, jossa ilmestyi monia alan huomattavia artikkeleita.


title: Milan Velimirović

text: Velimirović ehti vielä vuonna 2012 toimittaa valmiiksi teoksen "Encyclopedia of Chess Problems" (ilmestyi lokakuussa 2012). Kirjan viimeistelyvaiheessa hänen terveytensä oli jo heikentynyt. Joulukuussa 2012 hän osallistui vielä kansalliseen ratkaisukilpailuun (Serbian kansallisen shakkitehtävien ratkaisemisliigan päätöskierros), jonka hän voitti vakuuttavasti. Velimirović kuoli 25. helmikuuta 2013 äkillisesti lyhyen sairauden jälkeen.


title: Milan Velimirović

text: Milan Velimirović edusti pitkään delegaattina kotimaataan Jugoslaviaa ja sittemmin Serbiaa FIDE:n alaisessa kansainvälisessä tehtävätoimikunnassa ("Permanent Commission for Chess Compositions", PCCC). Nykyisin se tunnetaan nimellä "World Federation for Chess Composition" (WFCC). Velimirović kuitenkin pettyi uudistusten hitaaseen etenemiseen ja kehittämistoiminnan vaikeuksiin järjestössä. Sen jälkeen hän jätti järjestötyöt vuosiksi. Hän kuitenkin hyväksyi paluunsa (2007) jälkeen tarjouksen osallistua uudelleen järjestön hallintoon. Sen ohella hän oli johtajana myös tehtäväshakin eurooppalaisessa organisaatiossa (ECSC).


title: Milan Velimirović

text: Velimirović laati pääasiassa kaksi- ja kolmisiirtoisia mattitehtäviä, mutta myös muita tehtäviä (mm. itsematteja). Hänen yksin tai muiden kanssa laatimiensa tehtävien kokonaismäärä on yli 350 tehtävää. ("YACTDB"-tietokannassa on Velimirovićilta 383 tehtävää). Laatimissaan tehtävissä hän pyrki kristallinkirkkaaseen rakenteeseen. Hän oli ensimmäinen laatija, joka onnistui laatimaan toteutuksen niin sanotusta 3x3 Lacny-teemasta kolmisiirtoisessa mattitehtävässä ja samoin esitti ensimmäisenä ns. Lacny-Tura -teeman kolmisiirtoisessa mattitehtävässä.


title: Milan Velimirović

text: Milan Velimirović kirjoitti ja julkaisi kotimaassaan useita teoksia. Hänen viimeiseksi kirjalliseksi työkseen jäi hänen Kari Valtosen kanssa toimittamansa teos "Encyclopedia of Chess Problems", joka ilmestyi syksyllä 2012. Teos sisältää kaikkiaan 1726 shakkitehtävää.


title: Ambrogio Spinola

text: Ambrogio di Filippo Spinola (1569–1630) oli italialainen palkkasoturi, joka palveli Espanjaa kahdeksankymmenvuotisessa sodassa.


title: Ambrogio Spinola

text: Spinola kuului vanhaan genovalaiseen aatelissukuun. Spinola liittyi Espanjan palvelukseen yhdessä veljensä Federicon kanssa vuonna 1602. He käyttivät ison osan suvun varoista ja kokosivat 9000 miehen palkkasoturiarmeijan. Veljesten tavoitteena oli rikastua palkkasoturiarmeijan johtajina. Federico kuoli alkuvuodesta 1603 ja suunnitelmasta ei tahtonut tulla mitään. Samoihin aikoihin Spinola miehineen palveli kahdeksankymmenvuotisessa sodassa Espanjan Alankomaissa, koska sinne odotettiin Englannin hyökkäystä. Spinolan ensimmäinen menestys oli Ostendin valtaus vuonna 1604. Kaupunkia oli piiritetty lähes kolmen vuoden ajan. Piiritys päättyi koska Spinola piiritti kaupunkia agrressiivisesti. Menestyksen jälkeen Spinola vaati Espanjan kuningas Filipiltä Alankomaiden armeijoiden päällikkyyttä. Seuraavan kahden vuoden ajan Spinola valtasi yksi kerrallaan protestanttien tukikohtia, vaikka heidän johtajansa Morits Oranialainen yritti estää.


title: Ambrogio Spinola

text: Vaikka Spinola taisteli menestyksekkäästi Espanjan puolesta hän ei saanut juurikaan muodollista tunnustusta ansioistaan. Vuonna 1606 hän joutui panttaamaan omaisuutensa maksaakseen armeijalleen kun Espanjan kruunun pankkiirit viivyttelivät palkkojen maksua. Tällaisten tapausten vuoksi Spinola ei rikastunut. Kaksitoistavuotisen aselevon aikana 1609-1621 hänen piti itse maksaa armeijansa palkat, mikä tarkoitti käytännössä sitä, että armeijaa ei voinut juuri varustaa tai vahvistaa aselevon aikana. Pitämällä armeijansa kuitenkin koossa Spinola saattoi harjoittaa armeijaansa hyvin ja teki siitä paremman. Tämän vuoksi Spinola pystyi kolmekymmenvuotisen sodan alussa miehittämään Pfalzin valtaamalla Mainzin, Kreuznachin ja Oppenheimin. Tällä toimella Spinola varmisti Itävallan ja Espanjan armeijan yhteyden toisiinsa ja hän sai kapteeni-kenraalin arvon. Vuonna 1621 kahdeksankymmenvuotinen sota jatkui Alankomaissa ja Spinola valtasi Bergenin. Vuonna 1625 hän valtasi Bredan, joka oli hänen sotilasuransa suurin saavutus. Piirityksessä Spinola esti omalla armeijallaan Fredrik Henrik Oranialaisen yritykset vapauttaa Breda piirityksestä. Piiritys kesti yli kymmenen kuukautta. Bredan valtaus oli paha menetys protestanteille. Spinolan oli vaikea hyötyä Bredan valtauksesta, sillä armeijan rahoitus oli heikkoa ja hänellä oli Espanjan hovissa vaikutusvaltaisia kateellisia vastustajia. Fredrik Henrik aloitti hyökkäyksen heikentyneitä espanjalaisia vastaan. Spinola matkusti Espanjaan anoakseen lisää varoja sodankäyntiin ja uusia joukkoja.


title: Ambrogio Spinola

text: Espanjassa Spinolaa syytettiin perusteetta Groenlon kaupungin menetyksestä. Spinolan anomuksiin ei suostuttu ja hän kieltäytyi palaamasta Alankomaihin. Sen sijaan Spinola matkusti Italiaan, jossa hän kuoli Casalen piirityksessä.


title: Ambrogio Spinola

text: Spinola uskoi hyökkäykseen. Hänen piiritystapansa oli ajalle epätavallisen nopea ja se erosi ajalle tavanomaisesta hitaasta ja passiivisesta piirityksestä. Hän suojasi armeijallaan piirittäviä joukkoja, ja yritti haastaa vihollisen armeijan avoimeen taisteluun. Spinola havaitsi hyvin vihollisen puolustuksen heikot kohdat ja monet hänen piirityksistään päättyivät yllättävään rynnäkköön, jolla hän mursi puolustuksen odottamattomassa kohdassa. Spinola ei kärsinyt juurikaan takaiskuja sodankäynnissään, vaikka hänen päävastustajansa olikin yksi ajansa taitavimmista sotapäälliköistä Morits Oranialainen.


title: Ambrogio Spinola

text: Spinola oli erinomainen sotapäällikkö. Komentajana hän oli uskalias ja löi usein varovaisemmat vastustajansa. Spinola ei edistänyt sotatekniikkaa, mutta hän oli erittäin ammattitaitoinen sotilas. Hänen joukkonsa tottuivat nopeisiin liikkeisiin sekä yllättäviin ja sekaviin taisteluihin. Spinola saavutti monesti yllätysvoiton kohdistamalla voimansa vihollisen odottamattomaan kohtaan. Jos Spinolalle olisi annettu käyttöön enemmän resursseja hän olisi voinut saavuttaa Alessandro Farnesen menestyksen kahdeksankymmenvuotisessa sodassa.


title: Ambrogio Spinola

text: Kuolemansa vuoksi Spinola ei ollut käytettävissä kun Ruotsi liittyi mukaan kolmekymmenvuotiseen sotaan.


title: Carl Skånberg

text: Carl Emmerik Skånberg (1850–1883) oli ruotsalainen maisemamaalari. Vuonna 1875 hän liittyi Ranskassa Barbzonin ulkoilmamaalaukseen. Hän maalasi satama- ja rannikkonäkymiä, joissa näkyy Barbizonin koulun ja ranskalaisen realismin vaikutusta. Nopein siveltimenvedoin hän maalasi näkymiä Pohjois-Ranskan rannikolta, Alankomaiden satamilta ja Venetsian kanavilta. Skånberg edelsi impressionismia 1880-luvulla maalaamissaan raikkaissa ja maalauksellisissa maisemateoksissa.


title: HMS Vanguard (1748)

text: HMS Vanguard oli Britannian Kuninkaallisen laivaston vuonna 1748 vesillelaskettu 70-tykkinen kolmannen luokan linjalaiva.


title: HMS Vanguard (1748)

text: Alus tilattiin 3. lokakuuta 1745 Philemon Eweriltä East Cowesista. Se laskettiin vesille 16. huhtikuuta 1748.


title: HMS Vanguard (1748)

text: Alus osallistui vuonna 1758 Louisbourgin valtaukseen amiraali Edward Boscawenin osastossa sekä vuonna 1759 Quebecin valtaukseen amiraali Charles Saundersin alaisuudessa. Vuotta myöhemmin alus ajoi takaa HMS "Dianan" kanssa kahta Ranskan laivaston fregattia. Jean Vauquelin komentama "Atlante" sekä "Pomone" upotettiin takaa-ajon päätteeksi, jolloin merkittäviä henkilöitä joutui vangiksi.


title: HMS Vanguard (1748)

text: Vuonna 1762 alus kuului Sir George Rodneyn laivastoon osallistuen Martiniquen valtaukseen.


title: HMS Vanguard (1748)

text: Alus myytiin vuonna 1774.


title: HMS Oxford (1749)

text: HMS Oxford oli Britannian Kuninkaallisen laivaston vuonna 1749 vesillelaskettu 70-tykkinen kolmannen luokan linjalaiva.


title: HMS Oxford (1749)

text: Alus tilattiin 31. elokuuta 1745 Woolwichin telakalta. Se laskettiin vesille vuonna 1749.


title: HMS Oxford (1749)

text: Alus siirrettiin satamapalvelukseen vuonna 1777, ja se upotettiin aallonmurtajaksi vuonna 1783.


title: HMS Grafton (1750)

text: HMS Grafton oli Britannian Kuninkaallisen laivaston 1750 vesillelaskettu 70-tykkinen kolmannen luokan linjalaiva.


title: HMS Grafton (1750)

text: Alus tilattiin 6. elokuuta 1745 Portsmouthin telakalta. Se laskettiin vesille 29. maaliskuuta 1750.


title: HMS Grafton (1750)

text: Alus myytiin 1767.


title: HMS Northumberland (1750)

text: HMS Northumberland oli Britannian Kuninkaallisen laivaston vuonna 1750 vesillelaskettu 70-tykkinen kolmannen luokan linjalaiva.


title: HMS Northumberland (1750)

text: Alus tilattiin 22. kesäkuuta 1744 Plymouthin telakalta, missä köli laskettiin 14. elokuuta. Alus laskettiin vesille 1. joulukuuta 1750 ja otettiin palvelukseen tammikuussa 1753 päällikkönään William Adams.


title: HMS Northumberland (1750)

text: Seitsenvuotisessa sodassa alus oli 1753-1760 lordi Alexander Collvillen lippulaivana. William Adams luovutti aluksen päällikkyyden 1760 Nathaniel Batemanille, joka oli päällikkönä vuoteen 1762.


title: HMS Northumberland (1750)

text: Alus siirrettiin varastolaivaksi, ja se nimettiin 13. syyskuuta 1777 "HMS Leviathaniksi". Alus haaksirikkoutui 27. helmikuuta 1780 matkalla Jamaikalta Britteinsaarille.


title: Paperitähti

text: Paperitähti on Mika Kaurismäen ohjaama suomalais-ruotsalainen draamaelokuva vuodelta 1989. Julkisuuden kaltoin kohtelemasta valokuvamallista ja hänen vaikeista miessuhteistaan kertovan elokuvan pääosia näyttelevät Pirkko Hämäläinen, Kari Väänänen, Hannu Lauri ja Minna Soisalo. Kaurismäen alkuperäisaiheeseen perustuvan käsikirjoituksen laati ohjaajan kanssa elokuvatoimittaja Antti Lindqvist.